PUNCA UTAMA KAPAL PERANG LCS TAK SIAP – MINDEF, MENTERI PERTAHANAN ABAIKAN 10 SURAT TEGURAN DAN BANTAHAN PANGLIMA TLDM

Pandangan Tentera Laut Diraja Malaysia (TLDM) selaku pengguna akhir tidak diendahkan oleh Kementerian Pertahanan (MINDEF) dan Boustead Naval Shipyard (BNS) dalam pelaksanaan projek Kapal Tempur Pesisir (LCS).
Menurut laporan

Jawatankuasa Kira-kira Wang Negara

(PAC) mengenai perolehan LCS, mendedahkan pada asalnya reka bentuk kapal jenis SIGMA pilihan TLDM dipersetujui oleh Menteri Pertahanan, namun keputusan itu diubah kepada reka bentuk kapal jenis GOWIND pada 11 Julai 2011.
Perubahan itu atas cadangan syarikat BNS yang dibawa kepada Menteri Pertahanan pada 8 Julai 2011.
Panglima Tentera Laut ketika itu, Laksamana Tan Sri Dr Abdul Aziz Jaafar, menyifatkan keputusan terbabit adalah sesuatu yang salah.
Dalam laporan prosiding PAC pada 27 Julai tahun lalu, Abdul Aziz memaklumkan beliau mengemukakan sekurang-kurangnya 10 surat teguran, surat tidak puas hati, surat untuk memaklumkan pendirian TLDM.
Kepada Ketua Setiausaha pula katanya, beliau mengirimkan sebanyak 10 surat.
Ia termasuk lima surat kepada Menteri Pertahanan, satu surat kepada Ketua Setiausaha Perbendaharaan, satu surat kepada Ketua Setiausaha Negara dan turut mengutuskan dua surat kepada Perdana Menteri.
“Jadi surat-surat telah pun diarkibkan untuk memastikan ia tersedia untuk rujukan dan saya tidak akan dipersalahkan atas kegagalan saya menjalankan tugas sebagai Panglima Tentera Laut.
“Kerana daripada awal lagi saya telah menegur tatacara perolehan…saya kata something is gravely wrong (sesuatu yang salah).
“Jadi, saya tidak mengeluarkan kenyataan-kenyataan ini di luar tetapi ini adalah peluang terbaik saya untuk memaklumkan bahawa saya sudah merekodkan kekecewaan terbesar kepada semua orang yang sepatutnya mendengar apa saya perkataan,” katanya.
Dalam prosiding sama, Abdul Aziz turut memberikan analogi kepincangan

projek LCS
dengan menggambarkan keadaan pada ketika itu sesuatu yang pelik kerana perolehan dilakukan oleh kerajaan bagi TLDM sebagai pengguna tetapi kuasa sepenuhnya diberikan kepada BNS.
Katanya, BNS mengeluarkan beberapa kenyataan atau surat yang menyatakan semua pilihan TLDM adalah tertakluk pada penilaian dan verifikasi mereka.
“Jadi ini pelik. Kalaulah kita buat rumah …jika saya mahukannya, kamu mesti dapatkannya. Betul atau tidak? Hakikatnya ia berlaku sebaliknya, jelas menunjukkan itu tidak telus,” katanya.
Beliau turut memaklumkan bahawa BNS menyatakan beberapa langkah untuk pemilihan peralatan bagi tujuan penjimatan, namun selepas verifikasi kos dilaksanakan perkara itu didapati tidak benar.
“Walaupun semua surat, melihat pembentangan peribadi kepada semua sama ada KSU (Ketua Setiausaha), Perdana Menteri, kita sedang berjuang dalam pertempuran yang kalah. Kami bertarung dalam pertempuran yang kalah. Sejak awal ia tidak betul.
“Apabila Boustead diberi kelonggaran untuk memilih peraturan-peraturan yang sesuai dengan mereka. Saya sebagai Panglima Tentera Laut dapat perhatikan. Barangkali ada beberapa mengatakan bahawa…saya berasakan bahawa dalam suatu keadaan Boustead ini sudah angkuh.
“Ia bermaksud sangat angkuh dan mereka seolah-olahnya menjadi sangat dilindungi. Maknanya, saya boleh tulis apa sahaja. Panglima Tentera Laut boleh tulis apa sahaja tetapi tidak memudaratkan kepada mereka. Saya letak dan hantar kepada KSU surat berkenaan,” katanya.
Sembilan rumusan PAC kepincangan projek LCS
Semalam PAC

mengumumkan

sembilan rumusannya sebagai punca kepincangan projek pembinaan enam kapal tempur pesisir (Littoral Combatant Ship – LCS) bernilai RM9 bilion.
Projek LCS itu dilaksanakan oleh Boustead Naval Shipyard Sdn Bhd (BNS) bagi kegunaan Tentera Laut Diraja Malaysia (TLDM).

Pengerusi PAC, Wong Kah Woh dalam kenyataannya berkata, jawatankuasa itu membentangkan laporan LCS itu semalam, selepas sembilan kali mengadakan prosiding bermula 18 November 2020 sehingga 8 Mac 2022.

Dalam prosiding itu, sembilan saksi dipanggil memberi keterangan, termasuk bekas Menteri Pertahanan, Datuk Seri Dr Ahmad Zahid Hamidi; Menteri Pertahanan, Datuk Seri Hishammuddin Hussein; Ketua Pegawai Eksekutif Bousted Heavy Industries Corporation Berhad, Sharifuddin Md Zaini Al-Manaf dan Pegawai Operasi BNS, Low Kok Chiang.

Hishammuddin adalah Menteri Pertahanan antara 16 Mei 2013 – 10 Mei 2018 yang mengambil alih jawatan itu daripada Datuk Seri Dr Ahmad Zahid Hamidi (10 April 2009 – 15 Mei 2013).

Sembilan rumusan yang dicapai adalah:
* Kerajaan sudah membayar RM6.083 bilion untuk projek lima kapal LCS kepada BNS bagi projek runding terus itu, namun tiada kapal diterima setakat ini.
* Pandangan TLDM selaku pengguna akhir tidak diendahkan oleh Kementerian Pertahanan dan BNS apabila reka bentuk asal SIGMA pilihan TLDM diubah kepada GOWIND atas cadangan BNS dan dipersetujui Menteri Pertahanan.

* Kajian ketekunan wajar (due diligence) oleh kerajaan terhadap BNS gagal mengesan masalah kewangan syarikat itu sehingga menyebabkan kerajaan terpaksa membuat pembayaran pendahuluan RM1.36 bilion kepada BNS, bertentangan dengan Surat Pekeliling Perbendaharaan Bil. 5 Tahun 2007 yang berkuat kuasa ketika itu.

* Kedudukan kewangan BNS adalah lemah dan kritikal disebabkan salah guna kuasa dan kepincangan dalam pengurusan kewangan yang mana setakat tahun 2018, hutang BNS kepada OEM (pengeluar produk tulen) adalah sebanyak RM801 juta, manakala pinjamannya dengan institusi kewangan RM956 juta.
* BNS telah melantik syarikat Contraves Advanced Devices Sdn Bhd (CAD) dan Contraves Electrodynamics Sdn Bhd (CED) untuk membeli peralatan daripada OEM menyebabkan kos pembelian bertambah berkali ganda. CAD dan CED adalah syarikat usaha sama antara BNS (51 peratus) dan Rheinmetall Air Defense AG (RAD) (49 peratus). Laporan Pengauditan Forensik dapati peranan CAD dan CED dalam projek LCS amat meragukan.
* Terma kontrak lemah dan tidak memihak kepada kerajaan yang mana pembayaran dibuat berdasarkan kemajuan aktiviti atau pembekalan item dan bukan berdasarkan kemajuan sebenar. (bayaran sebanyak 63.8 peratus dibuat berbanding kemajuan kerja sebenar hanya 42.7 peratus)

* Sehingga kini, reka bentuk terperinci (detailed design) masih belum dimuktamadkan oleh kerajaan dan BNS menyebabkan VO (Arahan Perubahan Kerja) dikeluarkan secara berterusan dan membuka ruang untuk manipulasi.
* Bayaran diterima daripada kerajaan oleh BNS tidak digunakan untuk projek LCS sepenuhnya menyebabkan BNS menanggung lebihan kos RM1.4005 bilion. Sejumlah RM400 juta digunakan untuk menyelesaikan hutang lapuk projek lama NGPV (New Generation Petrol Vessel).
* Peralatan projek LCS yang disimpan dalam stor dianggarkan bernilai RM1.7 bilion dengan 15 peratus daripadanya sudah usang.
Syor 7 penambahbaikan
Susulan penemuan itu, PAC turut mengesyorkan tujuh penambahbaikan, antaranya meminta Suruhanjaya Pencegahan Rasuah Malaysia (SPRM) mengambil tindakan di atas laporannya, laporan Jawatankuasa Khas Siasatan Tadbir Urus, Perolehan dan Kewangan Kerajaan (JKSTUPKK) serta laporan audit forensik dan menyegerakan pendakwaan.

“Pentadbiran kontrak kerajaan haruslah diperkemas untuk meminimumkan VO bagi mengelak peningkatan kos projek,” katanya.

Pada masa sama, katanya, Kementerian Pertahanan perlu membentangkan laporan kemajuan projek LCS setiap tiga bulan kepada PAC sehingga projek siap.
“Kementerian Pertahanan juga perlu melihat semula semua opsyen dan menetapkan hala tuju terbaik bagi projek LCS dan memastikan wang awam dibelanjakan secara bertanggungjawab,” katanya.
Projek perolehan LCS diberi kepada BNS pada 2011 bagi membina enam kapal tempur untuk TLDM.
Kegagalan penyiapan LCS itu kali pertama dilaporkan dalam Laporan Ketua Audit Negara (LKAN) 2019 Siri 1 (Pengauditan Pematuhan Kementerian/Jabatan Persekutuan dan juga dalam Laporan Siasatan Jawatankuasa Siasatan Tadbir Urus, Perolehan dan Kewangan Kerajaan (JKSTUPKK) Jabatan Perdana Menteri yang diterbitkan pada 2019.
PH pernah arahkan projek LCS dihentikan bagi kenal pasti punca masalah
Pada 2019, kerajaan PH mengarahkan projek LCS diberhentikan dan siasatan dilakukan bagi mengenal pasti punca masalah.
Pada Februari 2020, Menteri Kanan Pertahanan ketika itu, Datuk Seri Ismail Sabri Yaakob menegaskan Jemaah Menteri membuat keputusan meneruskan projek LCS, demi kepentingan TLDM.

Pada November 2021, Menteri Kanan Pertahanan, Datuk Seri Hishammuddin Hussein memberitahu Dewan Rakyat kelewatan perolehan LCS berpunca daripada pengeluar produk tulen (OEM) memberhentikan kerja susulan masalah kewangan dan kapal LCS yang pertama akan diterima oleh TLDM pada tahun 2025.
Pada 24 Januari lalu, SPRM dilaporkan menahan dua Ketua Pegawai Eksekutif sebuah syarikat berusia 49 dan 79 tahun berkaitan kontrak perolehan enam kapal LCS.
April lalu, mesyuarat Kabinet dipengerusikan Perdana Menteri, Datuk Seri Ismail Sabri Yaakob sebulat suara memuktamadkan supaya projek perolehan LCS diteruskan.
Hishammuddin berkata, keputusan itu dibuat selepas mengambil kira dua faktor utama iaitu LCS adalah aset yang amat diperlukan oleh TLDM, selain akan menjejaskan 400 vendor yang terbabit dalam projek itu dengan implikasi kewangan lebih RM4 bilion.
Mengikut perjanjian asal, dua kapal pertama sepatutnya diserahkan kepada kerajaan pada April 2019.
Mengikut laporan media pada Ogos 2017, Raja Permaisuri Perak, Tuanku Zara Salim menyempurnakan penamaan dan pelancaran

kapal LCS pertama

bernilai RM1.5 bilion di dermaga Boustead Naval (BN) Shipyard di Pangkalan TLDM Lumut. Kapal itu diberi nama Kapal Diraja (KD) Maharaja Lela.
Sumber –
https://www.bharian.com.my/berita/nasional/2022/08/984645/mindef-menteri-pertahanan-abaikan-10-surat-teguran-bantahan-panglima?fbclid=IwAR2aSTD9UHTlGCUcToC3aS9kCsmQFTM-fnjByExWUc1pVHYdNhzHfZ6xMsM&fs=e&s=cl

0

0

votes
Article Rating
Kongsikan artikel ini


MIRIP 1MDB, RAFIZI AKAN DEDAH LEBIH BANYAK PENYELEWENGAN SKANDAL KAPAL PERANG LCS DALAM TEMPOH SEBULAN

Saya sudah baca putar alam #SayaPutarJib yang ditulis admin Najib Razak untuk cuci tangan skandal RM9 bilion kapal perang.
Dia salahkan semua.
1) Salah Panglima TLDM sebab nak kapal yang lagi kuno kononnya
2) Salah PH (ha3 PH masa 22 bulan arahkan siasatan, konon sebab siasatan tu yang melambatkan)
3) Salah rakyat Malaysia sebab tak faham dan tak cerdik macam dia (katanya memang biasa projek persenjataan lambat dan belanja akhir lebih mahal)
Salah semua orang, kalau dia boleh salahkan Rosmah, dengan Rosmah sekali dia salahkan.
Lemah sangat putar alam Najib kali ni.
Insya Allah kali ini PM FB ni akan kena sebab dia tidak boleh lari dalam hal skandal kapal perang ni. Akhirnya akan balik kepada dia juga. Sepupu dia pun akan cepat-cepat tuding jari kat dia untuk selamatkan diri.
Saya akan tunjukkan satu persatu penyelewengan yang berlaku, termasuk syarikat-syarikat palsu yang ditubuhkan untuk melarikan wang.
Modus operandi tak ubah macam 1MDB dahulu.
Masaklah Najib kali ni. Biar dia jawab bagaimana pertahanan negara jadi LEMAH semasa dia jadi PM, selama ini dia fitnah semua orang jual aset negara konon.
Saya harap kawan-kawan netizen setia ikuti kandungan dari saya dalam sebulan ke arah Hari Kemerdekaan ini.
Siapkan jari untuk share banyak-banyak, forward banyak-banyak.
Kali ini PM FB seperti buku bertemu ruas 🤣
RAFIZI RAMLI
Timbalan Presiden Keadilan.

5

6

votes
Article Rating
Kongsikan artikel ini


PENGERUSI PAC INGATKAN NAJIB – LAPORAN PAC BUKAN LAPORAN DAP, TAPI KONSENSUS AHLI PARLIMEN SEMUA PARTI

Baca, Jangan Tak Baca ya PM6.
Laporan PAC dibentang ke Parlimen pada 04.08.22. PM6 kata tidak terlibat, tapi keluar 4 FB posting pada 06.08.2022. Ini suatu rekod. Saya hargai.
PM6 pegang jawatan PM dari 2009 sampai 2018. Isu Projek LCS mula tahun 2011.
PM6 mula dengan kata Pengerusi PAC itu dari DAP. Senang saja untuk kaitkan dengan DAP. Balik-balik DAP. Senang.
Cuma saya nak bagi tahu PM6, saya bukan lagi Ketua Pemuda DAP. Sudah 4 tahun saya lepas jawatan. Boleh Google. Simple facts macam ini tak patut salah tau, sebab nanti PM6 nak bincang LCS itu yang lagi teknikal, lagi cenderung salah.
Saya nak bagi tahu PM6, Laporan PAC bukan Laporan mana-mana Parti. 14 orang ahli, 3 UMNO 3 PPBM 2 DAP 2 PAS 1 GPS 1 PKR 1 Amanah 1 Warisan.
Kejap, saya bagi LINK website PAC, senang untuk PM6 confirm, nanti kata tak percayai Pengerusi PAC pulak.
https://www.parlimen.gov.my/pac/ahli-jawatankuasa-pac.html?
14 Ahli Parlimen dari Parti berlainan, kami satu hati. Satu hati untuk pastikan Wang Rakyat adalah terjaga. Segala keputusan adalah secara konsensus.
Kami independent, bukan macam dulu Kerajaan di bawah PM6, ada isu Laporan 1MDB disunting Pengerusi PAC lantikan PM6 masa itu.
PM6 kata kenyataan Pengerusi PAC salah. Saya hendak bagi tau kenyataan Pengerusi PAC itu adalah berdasarkan Pendapat, Rumusan dan Syor persetujuan secara konsensus PAC selepas hampir 2 tahun siasatan isu ini. Bukan pandangan Pengerusi PAC sendiri.
PM6 kata, ada salah faham Bajet Projek LCS adalah RM6b dan angka RM9b itu adalah sebab kos bertambah RM3b.
Saya tidak faham apa salah faham PM6. Mungkin PM6 salah faham apa yang PM6 salah faham. Mungkin PM6 tidak membaca Laporan penuh PAC.
Takpe, saya bagi LINK Laporan Penuh PAC, baca mukasurat 6 saja, ambil sedikit latar belakang. PAC kata nilai kontrak RM9.128b, bila kata Bajet hanya RM6b?
https://www.parlimen.gov.my/pac/review/docs-257-312.pdf
Cuba tekan butang Ctrl-F RM9.128b, senang nak cari.
Nak baca hardcopy pun ada, ada atas meja Pekan. 3 Jilid jumlahnya. Baca, jangan tak baca PM6.
PM6 tanya kenapa kemajuan kerja hanya 44.10%. Ini pengesahan MINDEF ya, bukan PAC tulis suka sendiri. Boleh baca mukasurat 97. Baca, jangan tak baca PM6.
PM6 kata tidak campur tangan Projek LCS. Itu terpulang kepada PM6. Tapi mungkin boleh jawab kenapa surat bantahan PTL kepada PM6 berkenaan dengan penggunaan GOWIND tidak dijawab?
Kata PM6 lagi, Pengerusi PAC tidak tepat. PM6 kata kapal pertama perlu diserahkan tahun 2019 dan bukan tahun 2017.
PM6 tepat, memang 2019, tepat. Pengerusi PAC pun cakap tahun 2019, tepat. Mana PM6 dapat Pengerusi PAC cakap 2017? Dari Google?
Janganlah PM6, professional sedikit, anda PM6. Jangan baca Google saja, baca Laporan penuh. Baca, jangan tak baca PM6.
Malas nak baca, Pengerusi PAC bantu. Cuma baca info grafik Laporan PAC, mukasurat pertama selepas isi kandungan. PAC nyatakan Serahan LCS1 patut pada April 2019.
PM6 kata jangan menuding jari. PAC tidak. PAC cuma laksanakan tanggungjawab PAC kepada Parlimen, kepada Rakyat dan kepada Negara.
Reaksi PM6 terhadap Laporan PAC besar. Lepas pembentangan Laporan PAC ini, saya ada sikit masa. Saya baru menonton sebuah kartun lama, boleh kongsi sikit dengan PM6, “Jangan Monyet! Jangan!”
Mungkin PM6 perlu mengambil iktibar sedikit daripada respon MINDEF, BNS dan TLDM terhadap Laporan PAC ini. Saya bagi LINK sekiranya PM6 tak sempat nak baca.
https://www.bharian.com.my/berita/nasional/2022/08/984334/mindef-teliti-laporan-pac-ambil-kira-semua-syor-teruskan-projek-lcs
BNS sokong tindakan tegas terhadap pihak terbabit salah laku projek kapal perang
TLDM sokong siasatan ketirisan projek LCS, pihak terbabit perlu dibawa ke muka pengadilan
Relaks, PM6.
WONG KAH WOH
Pemgerusi PAC.

4.8

6

votes
Article Rating
Kongsikan artikel ini


BERSATU PATUTNYA CALONKAN HAMZAH, BUKAN AZMIN UNTUK TPM…

Semalam ada laporan berita yang menyebut Azmin Ali adalah calon tunggal yang dikehendaki oleh Mahiaddin Md Yasin untuk dilantik sebagai Timbalan Perdana Menteri.
Ini bermakna tiada nama Hamzah Zainuddin atau mungkin nama beliau telah digugurkan daripada pertimbangan hati dan fikiran Mahiaddin sebagaimana yang banyak diperkatakan sebelum ini.
Oleh kerana tiada penafian sehingga ini daripada pihak Bersatu atau Mahiaddin, laporan berkaitan Azmin itu bolehlah dianggap sebagai ada kebenarannya.
Turut dilaporkan ialah Perdana Menteri, Ismail Sabri Yaakob dikatakan agak keberatan untuk melantik Azmin bagi jawatan Timbalan Perdana Menteri itu.
Seorang pemimpin Bersatu ketika ditanya tidak menafikan bahawa memang nama Azmin sebagai calon tunggal yang diusulkan oleh Mahiaddin kepada Ismail Sabri untuk dilantik Timbalan Perdana Menteri.
Beliau bagaimanapun tidak tahu sebab sebenar kenapa hanya nama Azmin menjadi pilihan Mahiaddin, sedangkan sebelum ini nama Hamzah turut sama disenaraikan.
Barangkali ini adalah cubaan Mahiaddin untuk memujuk Azmin agar beliau kekal bersama Bersatu dan tidak menyertai Parti Bangsa Malaysia pimpinan Zuraida Kamaruddin.
Tetapi, sebagaimana semua orang sedar, Azmin lebih tercemar imej dan penonjolannya berbanding Hamzah.
Walaupun kedua-duanya Hamzah dan Azmin adalah termasuk dalam kategori pengkhianat dan pelompat parti, menteri MITI itu lebih hitam lagi imejnya di mata umum kerana terkait dengan isu video yang masih kabur sehingga sekarang.
Dengan imej sedemikian, tentulah amat sukar untuk beliau dinaikkan pangkat berlebih-lebihan sehingga ke peringkat Timbalan Perdana Menteri.
Tambahan lagi UMNO yang mengetuai kerajaan sekarang begitu kuat mengkritik dan menghemtan Azmin berkaitan isu video berkenaan.
Matilah UMNO dalam PRU15 akan datang jika setelah kuat membalunnya, tapi tiba-tiba dilantik pula sebagai Timbalan Perdana Menteri.
Dalam hal ini, mungkin jika nama Hamzah yang dicadangkan, pertimbangan jadi lebih mudah untuk dilakukan.
Saya percaya kalau nama Hamzah yang dicadangkan, hasilnya barangkali lebih positif, kata pemimpin Bersatu tadi yang turut kecewa kerana partinya gagal memperolehi jawatan nombor dua dalam kerajaan itu.
Kini dengan nama Azmin sudah ditolak, tidak munasabah lagi untuk Bersatu membuat cadangan kedua dengan meletakkan nama Hamzah pula sebagai gantinya.
Melepas teruslah nampaknya kedua-dua mereka untuk jawatan tersebut.
Adakah ini suatu kesilapan Mahiaddin?
– ShahbudinHusin 08/08/2022.

5

2

votes
Article Rating
Kongsikan artikel ini


PENDEDAHAN PERTAMA RAFIZI – DCNS SUDAH DIBERI SURAT NIAT SEBELUM PUN BNS DAPAT KONTRAK PROJEK KAPAL PERANG LCS

Sebahagian besar dari masalah-masalah yang menyebabkan penyelewengan dan kelewatan projek kapal perang LCS berpunca dari dua keputusan utama:
1. Penukaran reka bentuk kapal dari kelas Sigma yang dipilih oleh TLDM kepada kelas Gowind (yang ditolak TLDM tetapi diluluskan Menteri Pertahanan)
2. Pelantikan kontraktor dan perincian kontrak berat sebelah yang merugikan negara dan TLDM
Isu penukaran reka bentuk kapal dari Sigma kepada Gowind menjadi tumpuan siasatan Jawatankuasa Kira-kira Awam Negara (PAC).
Prosiding PAC menunjukkan Menteri Pertahanan pada ketika itu (Dato’ Seri Ahmad Zahid Hamidi, Presiden UMNO sekarang) pada mulanya bersetuju (pada 26 Mei 2011) dengan pilihan TLDM untuk menggunakan reka bentuk Sigma.
Akan tetapi, dua bulan kemudian iaitu pada 11 Julai 2011, Menteri Pertahanan menukar keputusan itu dan bersetuju dengan cadangan BNS (kontraktor utama kapal perang LCS) untuk menggunakan reka bentuk Gowind.
Apa pentingnya pertukaran reka bentuk dari jenis Sigma kepada Gowind ini?
TLDM memilih Sigma demi keperluan dan kehendak pertahanan negara kerana kelas Sigma dinilai sebagai lebih baik dan lebih moden berbanding kelas Gowind. Apabila Zahid Hamidi menukar reka bentuk kepada kelas Gowind, ini bermakna keupayaan pertahanan laut tidak akan menepati kehendak dan perancangan TLDM.
Lebih penting lagi, reka bentuk Sigma dan Gowind melibatkan sub-kontraktor yang berbeza. Reka bentuk Sigma, jika dipilih, melibatkan kepakaran pembinaan kapal dari Belanda berbanding reka bentuk Gowind yang melibatkan kepakaran dari Perancis.
Dari sinilah kita dapat menyelami punca sebenar berlakunya skandal ini.
Ada pihak berkepentingan yang mahukan sub-kontraktor dari Perancis dipilih untuk membekalkan reka bentuk dan membina kapal LCS ini, walaupun keputusan TLDM adalah untuk kapal kelas Sigma.
Sub-kontraktor dari Perancis ini bukan asing lagi dalam skandal pembinaan kapal di Malaysia. Akhirnya, sub-kontraktor yang dilantik adalah DCNS, iaitu kontraktor yang sama terlibat dalam pembinaan dan perbekalan kapal selam Scorpene.
Lebih teruk lagi, dokumen-dokumen dalaman BNS yang dibocorkan kepada saya turut mengandungi dokumen berikut:
1. Sebutharga dari DCNS bernombor 10/DCI/ASI/0097 kepada BNS bertarikh 23 Disember 2010
2. Sebutharga dari DCNS bernombor 11/DCI/ASI/0029 bertarikh 4 April 2011
3. Surat Niat (“Letter of Intent”) dari DCNS bernombor BNS/SGPV/LOI/1011 bertarikh 21 Oktober 2011
Tarikh-tarikh sebutharga dari DCNS (sebagai sub-kontraktor) kepada BNS (sebagai kontraktor utama Kerajaan Malaysia) adalah sangat penting apabila kita membandingkan garis masa skandal ini.
Surat Lantikan (“Letter of Award”) dari Kerajaan Malaysia (melalui Kementerian Pertahanan) untuk melantik BNS sebagai kontrak projek kapal perang LCS hanya dikeluarkan pada 16 Disember 2011.
Ini bermakna DCNS bukan sahaja telah mendapat maklumat sepenuhnya mengenai rundingan pembinaan kapal perang ini, malah DCNS telah pun menghantar sebutharga dan diberikan Surat Niat sebelum pun BNS dilantik menjadi kontraktor utama.
Satu siasatan dalaman BHIC (Boustead Heavy Industries Corporation), iaitu salah satu syarikat induk yang memiliki BNS, telah membuat kesimpulan berikut:
“.. It is unusual to have a DCNS quotation dated 23 December 2010 even before the LOA was signed by BNS with the (Government of Malaysia) GOM/MINDEF. This indicated that the deal was pre-determined between the vendor and certain vested persons at BHIC/BNS who were at the helm of the decision-making process. The history of DCNS and its unethical practices to bribe Malaysians during the deal is well documented which were filed in the Court by the investigative agencies at France after conducting searches at DCNS & Thales office.”
“.. Adalah luar biasa apabila (BNS) sudah pun ada sebut harga dari DCNS bertarikh 23 Disember 2010 sebelum pun Surat Lantikan dikeluarkan oleh Kerajaan Malaysia/KEMENTAH kepada BNS. Ini menunjukkan kontrak ini telah dimuktamadkan lebih awal di antara vendor (DCNS) dengan pihak-pihak berkepentingan di BHIC/BNS yang berkuasa membuat keputusan. Sejarah DCNS dan amalan korupnya yang merasuah individu-individu semasa rundingan kontrak pertahanan diketahui umum dan telah menjadi kes mahkamah di Perancis setelah pihak berkuasa Perancis menyerbu pejabat DCNS & Thales.”
Saya yakin rakyat Malaysia bersetuju dengan saya bahawa pegawai-pegawai di BHIC/BNS adalah “ikan bilis” yang tidak mempunyai kuasa untuk mengubah keputusan strategik pertahanan negara dengan menukar reka bentuk kapal perang dari yang diputuskan oleh TLDM kepada yang ditolak TLDM.
Melihatkan kepada keputusan Menteri Pertahanan pada ketika itu (Zahid Hamidi) yang menukar keputusannya dari memilih Sigma kepada Gowind (yang dibekalkan DCNS) juga membayangkan ada campur tangan pihak yang lebih atas dari Menteri Pertahanan sendiri.
Sebab itu saya nyatakan sebelum ini bahawa bekas Perdana Menteri, Dato’ Seri Najib Razak tidak boleh lari dan cuci tangan dalam skandal ini.
Satu-satunya pimpinan politik yang mempunyai kuasa untuk mempengaruhi pertukaran reka bentuk kapal dan pada masa yang sama mempunyai sejarah hubungan dengan DCNS (melalui pembelian kapal Scorpene) ialah Najib Razak.
Pertama, beliau lebih berkuasa dari Menteri Pertahanan pada ketika itu untuk mempengaruhi keputusan menukar reka bentuk kapal agar sub-kontraktor dari Perancis, iaitu DCNS, dipilih.
Kedua, beliau mempunyai rekod peribadi yang memilih DCNS (dan rakan sekutu DCNS iaitu Thales) untuk projek-projek besar negara. Selain dari projek kapal selam Scorpene dan kapal LCS, Thales juga mencetuskan kontroversi dalam tahun 2012 apabila terbabit dalam skandal anugerah projek LRT kepada George Kent (sebuah syarikat pembuat paip yang tidak ada pengalaman membina LRT). Saya telah mendedahkan skandal ini dalam tahun 2012 dan boleh dibaca di sini: https://rafiziramli.com/category/skandal-lrt-george-kent/
Saya menunggu bagaimana Najib Razak akan menjawab persoalan-persoalan ini.
Pada masa yang sama, saya akan terus mendedahkan pelbagai penyelewengan yang telah berlaku sehingga menyebabkan tidak ada satu kapal pun yang disiapkan setakat ini.
RAFIZI RAMLI
Timbalan Presiden Keadilan
8 Ogos 2022.

5

4

votes
Article Rating
Kongsikan artikel ini


PENGERUSI PAC SANGGAH ZAHID HAMIDI, LAPORAN DISEDIAKAN BERDASARKAN DOKUMEN DAN KETERANGAN

1. Saya membaca ulasan Datuk Seri Zahid Hamidi mengenai laporan PAC berhubung Perolehan Littoral Combatant Ship (LCS) yang “menyeru agar PAC seharusnya lebih sensitif dalam mengendalikan keseluruhan proses siasatan, khususnya isu keselamatan negara kerana ia masih di peringkat siasatan.”
2. Saya tidak pasti apa dimaksudkan beliau yang didapati tidak sensitif apabila PAC yang bi-partisan sekadar melaksanakan tanggungjawab kami yang diamanahkan oleh Dewan Rakyat kepada Jawatankuasa ini dalam memastikan perbelanjaan wang rakyat adalah terpelihara.
𝗧𝗔𝗡𝗚𝗚𝗨𝗡𝗚𝗝𝗔𝗪𝗔𝗕 𝗣𝗔𝗖
3. PAC mempunyai tugas dan tanggungjawab seperti yang diperuntukkan di bawah Peraturan Mesyuarat (PM) 77(1) Peraturan-peraturan Majlis Mesyuarat Dewan Rakyat (PPMMDR) untuk memeriksa segala kira-kira Kerajaan Malaysia termasuk apa-apa perkara lain yang difikirkan oleh Jawatankuasa ini patut diperiksa.
4. Semua saksi yang hadir di hadapan PAC mengetahui bahawa segala maklumat yang dinyatakan dalam Prosiding PAC akan direkodkan dalam rakaman percakapan bertulis atau dikenali sebagai hansard. Selalunya, pembentangan saksi akan dikendalikan melalui slide pembentangan yang disediakan oleh saksi sendiri.
5. Laporan PAC akan disediakan berdasarkan segala keterangan yang diberikan semasa Prosiding PAC, iaitu segala yang terkandung dalam hansard dan slide pembentangan saksi-saksi.
𝗞𝗘𝗛𝗔𝗗𝗜𝗥𝗔𝗡 𝗗𝗦 𝗭𝗔𝗛𝗜𝗗 𝗛𝗔𝗠𝗜𝗗𝗜
6. Datuk Seri Ahmad Zahid selaku mantan Menteri Pertahanan telah hadir di hadapan PAC pada 25 Oktober 2021 bersama Datuk Seri Muez Abdul Aziz, Ketua Setiausaha Kementerian Pertahanan.
7. Hansard Datuk Seri Ahmad Zahid diserahkan kepada beliau melalui pos berdaftar 4 Januari 2022 berdasarkan PM83(10) PPMMDR dan beliau diberikan tempoh masa tujuh (7) hari untuk membuat sebarang pembetulan pada kenyataan yang diberikan.
8. Untuk rekod, Datuk Seri Ahmad Zahid tidak membuat sebarang pindaan, pembetulan atau pemotongan terhadap mana-mana maklumat yang diberikan dalam prosiding yang beliau hadiri.
9. Sekiranya mana-mana hansard yang mempunyai sebarang isu sensitif melibatkan kepentingan keselamatan negara dan dicadangkan untuk pindaan atau pemotongan oleh saksi, PAC akan berbincang sama ada hendak membenarkan permohonan tersebut, termasuk mendapatkan pandangan undang-undang daripada Jabatan Peguam Negara (AGC) yang turut hadir dalam setiap prosiding PAC sebagai ex-officio PAC. Dalam prosiding kapal LCS, tidak ada mana-mana saksi-saksi yang mengemukakan permohonan sebegini.
𝗣𝗘𝗡𝗚𝗔𝗟𝗔𝗠𝗔𝗡 𝗣𝗘𝗡𝗚𝗘𝗡𝗗𝗔𝗟𝗜𝗔𝗡 𝗜𝗦𝗨 𝗦𝗘𝗡𝗦𝗜𝗧𝗜𝗙 𝗢𝗟𝗘𝗛 𝗣𝗔𝗖
10. Contoh terbaik bagaimana PAC mengendalikan isu sensitif yang menyentuh soal kepentingan negara adalah dalam Prosiding PAC berkaitan Perolehan Vaksin Covid-19 dan Penggunaannya Terhadap Rakyat Malaysia.
11. Tanpa prejudis kepada kebebasan PAC dalam melaksanakan tanggungjawabnya, PAC telah mencapai persetujuan dengan saksi iaitu YB Khairy Jamaluddin, Menteri MOSTI ketika itu supaya harga perolehan Vaksin Covid-19 dikeluarkan dari hansard selepas harga tersebut dimaklumkan kepada PAC. Malah, slide pembentangan yang mengandungi maklumat harga Vaksin Covid-19 juga dikeluarkan daripada laporan PAC.
12. PAC telah membuat keputusan sedemikian demi memastikan Kerajaan Malaysia tidak terdedah kepada risiko penamatan kontrak perolehan vaksin oleh pembekal vaksin yang mungkin akan memudaratkan pembekalan vaksin Covid-19 pada ketika itu.
13. Saya cadangkan Datuk Seri Ahmad Zahid merujuk Laporan Penuh PAC berhubung Perolehan Vaksin Covid-19 dan Penggunaannya di muka surat 3 hingga 5 laporan berkenaan.
(LINK: https://www.parlimen.gov.my/pac/review/docs-234-287.pdf)
14. Amalan sama digunakan PAC dalam prosiding PAC pada 1 Disember 2021 yang membabitkan saksi YB Datuk Seri Hishammuddin Hussein, Menteri Kanan Pertahanan dan Datuk Seri Muez, KSU MINDEF dalam isu pertukaran tanah MINDEF (Land Swap) yang kini dalam proses penyediaan draf laporan.
15. Dalam prosiding berkenaan, saksi-saksi telah memaklumkan kepada PAC berkenaan ada maklumat sensitif yang membabitkan kepentingan keselamatan negara dan PAC telah bersetuju supaya perenggan yang terbabit dalam hansard dikeluarkan. Saya tidak boleh mendedahkan hansard tersebut kerana laporan dalam isu ini masih belum dibentangkan dan segala maklumat beradalah dalam status embargo berdasarkan PM85 PPMMDR.
𝗟𝗔𝗣𝗢𝗥𝗔𝗡 𝗟𝗖𝗦 𝗕𝗘𝗥𝗗𝗔𝗦𝗔𝗥𝗞𝗔𝗡 𝗙𝗔𝗞𝗧𝗔 𝗗𝗢𝗞𝗨𝗠𝗘𝗡 𝗗𝗔𝗡 𝗞𝗘𝗧𝗘𝗥𝗔𝗡𝗚𝗔𝗡
16. Dalam isu LCS, PAC telah membentangkan laporan berdasarkan kepada fakta, dokumen dan keterangan yang diperolehi oleh Jawatankuasa ini sepanjang prosiding. Perbincangan rakyat dalam isu ini menunjukkan betapa rakyat mahu mengetahui apa yang sebenarnya telah berlaku dalam Projek LCS.
17. PAC menghormati keperluan untuk menjaga sensitiviti keselamatan negara. Namun, selaku Pengerusi PAC, saya tidak akan membenarkan nama keselamatan negara diguna sewenang-wenangnya dan semata-mata untuk menyekat rakyat daripada mengetahui maklumat sebenar bagaimana Kerajaan membelanjakan wang mereka.
𝗪𝗢𝗡𝗚 𝗞𝗔𝗛 𝗪𝗢𝗛
𝗣𝗲𝗻𝗴𝗲𝗿𝘂𝘀𝗶 𝗣𝗔𝗖
𝟬𝟵.𝟬𝟴.𝟮𝟬𝟮𝟮

4.5

2

votes
Article Rating
Kongsikan artikel ini


SKANDAL LCS MAKIN PANAS, PM PERLU TANGGUH DULU HASRAT NAK BUBAR PARLIMEN

Berikutan usul pindaan perlembagaan UMNO yang menetapkan pemilihan parti hendaklah diadakan selepas PRU15 dilangsungkan telah mendapat kelulusan RoS, banyak pihak menjangkakan Perdana Menteri akan membubarkan Parlimen pada tahun ini juga.
Ada beberapa tarikh yang diramalkan sebagai pilihan untuk Ismail Sabri Yaakob membubarkan Parlimen, antaranya selepas 21 Ogos iaitu setelah genap setahun beliau memegang jawatan Perdana Menteri atau selepas pembentangan Belanjawan 2023 pada Oktober.
Tambah mengukuhkan lagi kemungkinan itu ialah bila mana beberapa hari lalu Ismail Sabri sendiri menyatakan beliau tiada pilihan lain selain terpaksa membubarkan Parlimen jika PN menarik sokongan di sebalik mereka didapati kian meningkatkan tekanan terhadapnya untuk mendapatkan jawatan Timbalan Perdana Menteri.
Kenyataan Ismail Sabri itu dilihat menunjukkan beliau sudah bersedia pada bila-bila masa untuk mengadakan PRU15.
Tetapi, dengan kemunculan isu kapal perang LCS yang tak siap-siap, walau pembayaran lebih RM6 bilion telah dibuat, kesediaan Perdana Menteri untuk menghadapi PRU15 nampaknya perlu difikirkan semula.
Malah, isu tersebut yang kini makin hari makin panas itu seperti sudah dianggap suatu skandal besar yang turut mengaitkan nama UMNO sebagai parti yang memimpin kerajaan ketika pembelian kapal perang itu bermula.
Dua pemimpin utama UMNO kini terkait dan dikaitkan secara langsung dalam isu tersebut iaitu Najib Razak selaku Perdana Menteri ketika kontrak LCS ditandatangani pada 2011 dan Zahid Hamidi selaku Menteri Pertahanan antara 2009 hingga 2013.
Kebetulan kedua-duanya adalah kelompok kluster mahkamah yang sedang menguasai parti ketika ini, tetapi sering pula berlaga angin dengan pemimpin UMNO sendiri yang berada dalam kerajaan atau dipanggil kluster kabinet.
Apatah lagi dengan sikap Zahid Hamidi selaku Presiden UMNO yang pura-pura tidak mahu mengaku kontrak LCS ditandatangani ketika beliau memegang jawatan Menteri Pertahanan dan tingkah laku Najib yang asyik menyalahkan pihak lain, walhal beliau adalah Perdana Menteri dan individu paling berkuasa di ketika yang sama.
Dengan satu demi satu pendedahan dimunculkan, bahkan ia dijangka berterusan lagi dalam beberapa hari atau minggu mendatang, isu LCS ini secara nyata telah memberi imej yang buruk kepada UMNO.
Belum pun UMNO tersuci daripada skandal 1MDB, nampaknya isu LCS ini sudah menjadi malapetaka yang sedang menggerbang di depan mata seluruh rakyat jelata.
Di sisi lain, ada yang beranggapan, daripada ada jawatan hingga hilang jawatan, tak habis-habis kluster mahkamah ini mendatangkan masalah kepada UMNO.
Bersamaan dengan itu, ramai orang juga mula takut untuk memberi kuasa sebagai kerajaan kepada UMNO lagi lantaran bimbang lebih banyak skandal bakal berlaku di masa depan.
Inilah yang dinamakan dek kerana nila setitik, habis rosak susu sebelanga.
Ini dengan sendirinya bermakna sekarang bukanlah waktu yang sesuai untuk mengadakan pilihan raya kerana penolakan rakyat lebih mungkin diterjemahkan di kertas undi berbanding sokongan.
Berdepan hal ini, Ismail Sabri harus bersabar dan bertenang dahulu serta jangan tergesa-gesa mahu membubarkan Parlimen.
Bertenang dan fikir sebentar, tetapi lagi baik jika dapat diputuskan satu dua tindakan terlebih dahulu seperti menubuhkan badan siasatan dan mengheret sekali mana-mana pihak yang terbabit atau bersekongkol ke muka pengadilan.
Selepas itu dan setelah keadaan tenang sedikit, barulah sesuai untuk membubarkan Parlimen, selain dalam beberapa bulan akan datang, rakyat juga mungkin tidak lagi terbeban sangat dengan kos sara hidup dan kenaikan harga barang.
Jangan bimbang atau takut dengan desakan kluster mahkamah yang mungkin berterusan mendesak mahu PRU15 diawalkan kerana PN dan PH sudah pun berjanji untuk terus memberi sokongan sehingga ke akhir penggal.
Lagi pun beban, tanggungjawab dan cara berfikir pemimpin yang menguruskan negara tidaklah sama dengan orang yang selalu turun naik mahkamah dan laluan ke penjara sedang terbentang di depannya.
Sebelum pertengahan tahun depan adalah masa paling sesuai untuk mengadalan PRU15.
Kalau Perdana Menteri boleh bertahan sehingga Julai 2023 dengan tenang, bahkan lebih banyak masalah perlu dihadapi jika PRU15 diawalkan, buat apa cepat-cepat nak bubarkan Parlimen?
– Shahbudinhusin 09/08/2022.

4

4

votes
Article Rating
Kongsikan artikel ini


BEKAS TIMBALAN MENTERI PERTAHANAN SANGGAH CEO LTAT – BINA KAPAL PERANG BUKAN MACAM MAIN LEGO

Saya amat terkejut membaca kenyataan Ketua Eksekutif Lembaga Tabung Angkatan Tentera, Datuk Ahmad Nazim Abdul Rahman.
Sekiranya ingin berpolitik semacam Datuk Seri Najib Razak, lebih baik Nazim Rahman undur dari tugas menjaga LTAT dan masuk arena politik.
𝟭. 𝗛𝘂𝗹𝗹 𝘆𝗮𝗻𝗴 𝗯𝗼𝗹𝗲𝗵 𝗱𝗶𝗻𝗮𝗺𝗽𝗮𝗸 𝗱𝗮𝗿𝗶 𝗷𝗮𝘂𝗵
Nazim Rahman kata, “Saya boleh sahkan pembinaan fizikal kapal memang sedang berlangsung. Kalau naik bot ke Pangkor pun boleh nampak ‘hull’ kapal-kapal ini yang sebahagian besarnya sudah dibina.”
Aspek yang paling penting untuk sebuah kapal adalah reka bentuk. Apa gunanya ada rangka atau badan kapal yang besar tanpa pendawaian, senjata dan peralatan?
Malangnya, detailed design LCS yang patut disiapkan pada November 2016 tetap kekal di tahap lebih kurang 80% pada tahun 2022.
Pembinaan kapal perang bukan seperti membuat kapal Lego.
Kapal sebesar LCS mempunyai sistem pendawaian dan paip yang panjang sekurang-kurangnya 300 kilometer. Di mana paip dipasang dan di mana pendawaian disambung, dan banyak lagi butiran yang perlu ditentukan dan dibina. Pembinaan kapal perang bukan sahaja ‘hull’ yang boleh dinampak dari laut berhampiran pulau Pangkor.
𝟮. 𝗣𝗲𝗺𝗯𝗲𝗹𝗶𝗮𝗻 𝘀𝗲𝗰𝗮𝗿𝗮 𝗽𝘂𝗸𝗮𝗹 (𝗯𝘂𝗹𝗸 𝗼𝗿𝗱𝗲𝗿)
Nazim Rahman juga berkata, “RM 6 bilion dari nilai kontrak 9 bilion sudah dibayar. Kenapa bayar sampai 6 bilion, tapi progress pembinaan untuk 5 kapal pertama hanya pada purata 55%? Sebab 6 bilion dibelanjakan untuk beli hampir ke-semua peralatan yang perlu untuk bina 6 kapal. Bulk order lebih murah berbanding beli satu-satu.”
Teori pembelian pukal ini satu lagi penipuan.
Dalam prosiding pada 1 Disember 2020, Tan Sri Ambrin Buang telah memaklumkan Jawatankuasa Kira-kira Raya (PAC) bahawa:
“…what is glaring is pada keadaan biasa, sepatutnya kita sudah finalized the design before you sign the contract. You cannot sign the contract when you do not know what is the design. Itu menjadi masalah sehinggakan berpusing-pusing isu ini.” (Laporan PAC, mukasurat 15)
Kenapa beli peralatan sebelum reka bentuk dimuktamadkan?
Ini bukan main Lego, boleh pasang dan buka suka hati.
Lebih-lebih lagi, 15% daripada peralatan yang dibeli secara pukal ini telah lapuk dan obsolete.
Ini adalah pembaziran yang terlampau besar kerana pembelian peralatan dibuat sebelum reka bentuk dipersetujui oleh design authority iaitu Naval Group. Sekiranya reka bentuk diubahsuai atau ditukar oleh design authority dalam proses pengesahan, maka peralatan dan wang yang diguna untuk membeli peralatan memang dibazirkan.
𝟯. 𝗣𝗲𝗺𝗯𝗮𝘆𝗮𝗿𝗮𝗻 𝗵𝘂𝘁𝗮𝗻𝗴 𝗹𝗮𝗽𝘂𝗸
Menurut Nazim Rahman, “Selepas kegagalan projek penswastaan pembinaan kapal-kapal Navy yang diberi kepada Syarikat PSC satu ketika dulu, Boustead terpaksa mengambil alih syarikat ini demi menyelamatkan kerugian di seluruh rantaian kewangan dan ekonomi. Pengambilan ini termasuk hutang bank yang amat besar yang kini terpaksa ditanggung oleh Boustead Holdings dan Boustead Naval Shipyard. Maka sebahagian dari wang LCS terpaksa digunakan untuk bayar hutang lapuk Syarikat PSC ini. Maklumat ada dalam laporan PAC.”
Kenyataan Nazim Rahman ini yang paling memeranjatkan, dan ia membuktikan bahawa beliau tidak layak untuk menjadi Ketua Eksekutif LTAT.
Macam mana beliau boleh setuju bahawa penggunaan dana LCS yang disonglap untuk ‘bailout’ projek New Generation Patrol Vessel (NGPV) adalah sesuatu yang wajar dan boleh diterima?
Satu hari nanti, takkan dana LTAT juga boleh disonglap untuk ‘bailout’ projek-projek yang lain. Salah guna dana adalah jenayah dan tidak boleh diketepikan.
Kenyataan Nazim Rahman di Facebook semalam adalah kenyataan yang paling mengejutkan kerana menunjukkan bahawa beliau langsung tidak faham proses pembinaan kapal perang dan juga gagal dalam peranan beliau sebagai Ketua Eksekutif LTAT.
LIEW CHIN TONG
Bekas Timbalan Menteri Pertahanan.

5

1

vote
Article Rating
Kongsikan artikel ini


KENAPA NAJIB SEBAGAI MENTERI KEWANGAN SETUJU DENGAN KONTRAK LCS YANG BERAT SEBELAH?

Najib Razak digesa untuk menjelaskan mengapa dia, sebagai menteri kewangan sewaktu pentadbiran BN memberi layanan “berat sebelah” kepada kontraktor utama projek kapal tempur pesisir (LCS), Boustead Naval Shipyard Sdn Bhd (BNS).
Dalam kenyataan hari ini, Setiausaha Publisiti DAP Teo Nie Ching berkata caj penghantaran lewat bagi setiap LCS dihadkan kepada RM180 juta.
Teo berkata, Jawatankuasa Kira-kira Wang Negara (PAC) menyatakan bahawa kerajaan persekutuan berhak menuntut ganti rugi tertentu dan ditetapkan (LAD) sebanyak RM116.54 juta menjelang 31 Dis 2019 kerana penghantaran LCS pertama sudah lewat 245 hari.
Berdasarkan anggaran kiraan jumlah tersebut sehingga 31 Julai tahun ini, Teo menyatakan LAD itu boleh mencecah RM582.12 juta.
“Penghantaran LCS2, LCS3 dan LCS4 juga lewat. Pengiraan mudah akan menunjukkan bahawa menjelang Julai 2022, jumlah LAD mengikut hari untuk LCS1 hingga LCS4 sepatutnya RM1.57 bilion, tetapi jumlah LAD yang boleh dituntut oleh kerajaan hanya RM671 juta, disebabkan oleh had RM180 juta LAD bagi setiap kapal.
“Apakah rasionalnya untuk masukkan had RM180 juta dalam kontrak, yang hanya menguntungkan BNS dan meletakkan kerajaan dalam kedudukan yang sangat merugikan?” soal ahli parlimen Kulai itu.
Teo juga menggesa Najib menjelaskan mengapa dia tidak mengendahkan Pekeliling Perbendaharaan Malaysia (No. 5 Tahun 2007) (Pekeliling Perbendaharaan Bil. 5 Tahun 2007) yang menyatakan bahawa maksimum 25 peratus daripada jumlah kontrak atau RM10 juta, mengikut mana yang lebih rendah, boleh dibayar sebagai bayaran awal dalam mana-mana kontrak.
“Bagaimanapun, RM1.36 bilion telah dibayar oleh kerajaan kepada BNS sebagai bayaran awal, jauh melebihi had yang dibenarkan di bawah garis panduan kewangan MOF, menyebabkan Surat Setuju Terima dipinda dua kali.
“Lebih penting lagi, pembayaran sedemikian hanya boleh dibuat dengan kelulusan kementerian kewangan. Bolehkah Najib, sebagai menteri kewangan ketika itu, tolong jelaskan kepada kami, apa menyebabkan kelulusan itu dibenarkan?” soalnya lagi.
Pada 4 Ogos lalu, Pengerusi PAC Wong Kah Woh mengeluarkan kenyataan mengenai penemuan jawatankuasa itu, yang meneliti pengendalian projek LCS.
Laporan itu mendedahkan walaupun tiada satu pun kapal yang siap, Putrajaya sudah membayar RM6 bilion.
Projek itu telah diluluskan pada 2011. Ketika itu, Ahmad Zahid Hamidi merupakan menteri pertahanan manakala Najib pula sebagai perdana menteri dan menteri kewangan.
Selepas laporan itu dikeluarkan, Najib menyalahkan kerajaan PH sebelum ini kerana membekukan projek itu pada akhir 2019.
Sumber –
https://m.malaysiakini.com/news/631557

5

4

votes
Article Rating
Kongsikan artikel ini


SIAPA JERUNG DI SEBALIK LCS – CAD & CED MILIK MAJORITI BOUSTEAD, TAPI DIKAWAL WARGA ASING?

Saya telah mendedahkan bagaimana projek kapal perang LCS menggunakan dua lapis subkontraktor (iaitu CAD dan CED) sehingga menyebabkan kos naik tiga kali ganda (kos sebenar dari DCNS hanya RM397 juta tetapi yang dituntut dari kerajaan oleh subkontraktor adalah RM1.2 bilion).
Seperti yang diduga, Dato’ Seri Najib Razak dengan cepat menjawab bahawa subkontraktor Contraves Advanced Devices Sdn Bhd (CAD) dan Contraves Electrodynamics Sdn Bhd (CED) adalah syarikat-syarikat bersekutu LTAT.
Beliau langsung tidak menjawab isu komisen 200% yang saya timbulkan, cukup sekadar membayangkan dia tidak terbabit dalam skandal ini kerana subkontraktor CAD dan CED adalah syarikat-syarikat bersekutu LTAT.
Berikut adalah latar belakang pembabitan LTAT (melalui Boustead) di dalam CAD:
• Anak syarikat LTAT, Boustead Heavy Industries Corporation (BHIC) meluluskan pembelian saham 51% di dalam CAD pada 28 April 2010. 49% lagi saham CAD dimiliki oleh Rheinmetall Air Defence AG (RAD), sebuah syarikat kontraktor pertahanan dari Jerman yang dipegang melalui anak syarikat milik penuhnya RD Investment AG.
• Keputusan untuk membeli saham majoriti CAD itu dibuat di dalam satu mesyuarat Lembaga Pengarah BHIC bertarikh 28 April 2010, iaitu setahun setengah sebelum Kerajaan Malaysia melantik BNS menjadi kontraktor membangun dan membina 6 kapal perang LCS melalui satu surat lantikan (LOA) bertarikh 16 Disember 2011.
• Dalam perjanjian pembelian 51% pegangan dalam CAD bertarikh 13 Ogos 2010 di antara BHIC (melalui anak syarikatnya) dan RAD (melalui anak syarikatnya), BHIC bersetuju bahawa RAD yang mempunyai kawalan pengurusan (“management control”) ke atas CAD, walaupun CAD dimiliki secara majoriti oleh BHIC.
• Pengerusi Lembaga Pengarah BHIC yang bersetuju dengan keputusan tidak masuk akal ini adalah Tan Sri Lodin Wok Kamaruddin, bekas Ketua Pegawai Eksekutif LTAT yang diketahui umum cukup rapat dengan Najib Razak.
Ini adalah satu tindakan yang tidak masuk akal. Dalam mana-mana aturan syarikat yang mempunyai dua pemegang saham berbeza, kawalan pengurusan dipegang oleh pemegang saham majoriti.
Sebab itu saya sebut, berdasarkan semua bukti setakat ini, ia membayangkan ada perancangan tersusun dari awal untuk memastikan penyelewengan di dalam projek LCS ini dapat disembunyikan melalui pelbagai transaksi rumit, termasuk mewujudkan dua lapisan subkontraktor sedangkan BNS boleh saja menguruskan projek ini dengan sendiri.
Akibat dari keputusan tidak masuk akal itu, CAD hanya dimiliki oleh Boustead (dan LTAT) atas kertas sahaja. Ketua Pegawai Eksekutif (CEO) dan Ketua Pegawai Kewangan (CFO), dua jawatan pengurusan paling penting di dalam CAD dipersetujui dilantik oleh RAD (bukannya Boustead/LTAT). CEO CAD adalah Gordon Hargreave yang mewakili RAD.
Selain dari mengawal pengurusan CAD, wakil-wakil RAD juga diberi kuasa menandatangani cek dan meluluskan perbelanjaan tanpa perlu merujuk kepada wakil BHIC di dalam CAD. Laporan siasatan dalaman ke atas kelewatan projek LCS secara jelas menyebut perkara-perkara berikut:
• Kedua-dua wakil RAD iaitu Luitjen Rolf Ennega (kemudian ditukar dengan Frank Hoffmann) dan Gordon Hargreave adalah dua orang penandatangan cek dalam kumpulan had kuasa (“Limits of Authority”) yang sama. Ini bermakna, untuk meluluskan sesuatu perbelanjaan atau membuat pembayaran, mereka berdua boleh menurunkan tandatangan tanpa perlu mana-mana wakil dari BHIC.
• Laporan menyebut “This gave an absolute authority to RAD to handle the finances of CAD despite BHIC holding 51% shares” yang bermaksud “Ini memberi kuasa penuh kepada RAD untuk mengendalikan urusan kewangan CAD walaupun BHIC memegang saham majoriti 51%”.
Lebih teruk lagi, BHIC memberi alasan RAD perlu dibawa masuk untuk mendapatkan kepakaran mereka dan membolehkan pemindahan teknologi dalam menjayakan projek LCS ini.
Semakan umum boleh menunjukkan bahawa kepakaran sebenar RAD adalah dalam membangunkan “fire control systems”(FCS atau sistem kawalan api), bukannya dalam mengendalikan keseluruhan projek yang melibatkan komponen-komponen lain seperti “combat management system” (CMS).
Kepakaran RAD dalam membangunkan FCS ini diperakui sendiri dalam satu kenyataan media oleh syarikat induk RAG iaitu Rheinmetall AG bertarikh 27 Februari 2012 (paparan skrin saya sertakan bersama), muka surat 2 perenggan 10:
“.. The Defence Electronics business unit, led by Luitjen Ennega, includes command and fire control systems as well as reconnaisance systems.”
Luitjen Ennega adalah wakil RAD di dalam CAD.
Siasatan dalaman juga mengesahkan bahawa wakil-wakil TLDM dan Boustead yang menganggotai kumpulan projek LCS telah mempersoalkan kepakaran RAD mengendalikan keseluruhan projek, sedangkan kepakaran sebenarnya hanyalah dalam satu komponen projek sahaja.
Muka surat 29 laporan dalaman menyebut (diterjemahkan):
“… Berdasarkan perbincangan kumpulan penyiasat dengan [INDIVIDU XX], beliau menyatakan kepakaran utama RAD adalah untuk membangunkan Fire Control System (FCS) sahaja dan RAD telah diberikan lantikan subkontraktor bagi pakej itu berjumlah RM347 jua. Maka, tidak logik BNS bergantung kepada CAD/CED untuk membangunkan dan menguruskan perbekalan komponen-komponen lain terutamanya Combat Management System (CMS) dan BIT Centre. Nampak sangat ia perjanjian berat sebelah yang hanya menguntungkan RAD kerana mereka boleh menimba kepakaran (dari pakej-pakej lain) dalam bidang yang mereka tidak ada kepakaran..”
Perkara ini ditimbulkan berkali-kali oleh bekas Panglima TLDM, Laksamana Tan Sri Dato’ Sri Abdul Aziz Jaafar. Siasatan dalaman ke atas pelaksanaan projek memetik teguran-teguran beliau seperti berikut:
“… Siasatan ke atas minit Lembaga Pengarah menunjukkan bekas Panglima TLDM (Tan Sri Aziz) telah beberapa kali menyatakan kebimbangannya kerana projek LCS nampak terlalu bergantung kepada subkontraktor CAD/CED. Beliau juga menasihatkan BNS supaya melibatkan pihak lain untuk mengurangkan risiko pergantungan itu..”
Maka, untuk menjawab Najib, saya simpulkan dan timbulkan perkara-perkara ini:
1. Atas campur tangan siapa yang begitu berani hingga Boustead/BNS melepaskan kawalan ke atas subkontraktor CAD/CED kepada bukan rakyat Malaysia sedangkan Boustead memegang saham majoriti?
2. Atas pengaruh dan campur tangan siapa yang membawa masuk RAD sedangkan maklumat pada ketika itu menunjukkan mereka tidak ada kepakaran sepenuhnya untuk mengendalikan projek ini?
Sebab itu, saya tegaskan sekali lagi bahawa bukti-bukti setakat ini menunjukkan penyelewengan dalam projek LCS telah dirancang dari awal, termasuk dengan mewujudkan syarikat-syarikat yang atas kertas nampak milik LTAT tetapi dikawal oleh individu-individu tertentu.
Persoalan paling besar: siapa jerung besar di belakang individu-individu tertentu yang mempunyai pengaruh dan kuasa sebegitu rupa?
RAFIZI RAMLI
Timbalan Presiden Keadilan
11 Ogos 2022.

4.6

9

votes
Article Rating
Kongsikan artikel ini


UBAH REKA BENTUK KAPAL LCS DAN 10 SURAT PANGLIMA TLDM TAK DILAYAN – KENAPA NAJIB TIDAK PERNAH MENGULAS DUA ISU INI?

Kalau kita lihat ulasan-ulasan Najib Razak di laman FB beliau sejak isu kapal perang LCS yang tidak siap ini meletus menjadi isu besar dalam negara, hampir semua aspek digebangnya.
Tujuannya tidak lain ialah untuk menunjukkan beliau sebagai Perdana Menteri serta Menteri Kewangan ketika itu dan Zahid Hamidi yang kini Presiden UMNO selaku Menteri Pertahanan di ketika kontrak LCS ditandatangani pada 2011 tidak terkait dan boleh disisihkan daripada skandal tersebut.
Terbaru, sebagai satu lagi usaha ke arah itu, Najib turut memuatkan sejarah pengkorporatan Limbungan TLDM pada 1991 ketika era Tun Mahathir Mohamad sebagai Perdana Menteri yang mana daripada situlah didakwanya bermula masalah hutang menimpa BNS, syarikat yang diberi kontrak membekalkan kapal pegang LCS.
Selain itu, hampir semua kritikan atau pendedahan pelbagai pihak berkaitan kegagalan projek LCS juga akan segera dijawab dan disanggahnya.
Ternampak hebat dan serba tahu Najib nampaknya, walaupun ketika di mahkamah banyak jawapan tidak tahu telah diberikannya.
Iyalah…di mahkamah dia sendiri kena hadir, tetapi di FB ramai admin yang membantunya.
Tetapi, dalam hebat dan gebang kencang itu, jika diperhati dengan teliti, ada dua isu yang sehingga sekarang Najib tidak pernah menyentuhnya sama sekali.
Pertama, berkenaan perubahan reka bentuk kapal LCS daripada jenis Sigma kepada Gowind, sedangkan di sinilah masalah banyak bermula.
Perubahan rekabentuk itu dicatatkan berlaku hanya dua bulan setelah sebelum itu Zahid Hamidi selaku Menteri Pertahanan bersetuju dengan reka bentuk Sigma.
Perubahan kepada Gowind adalah atas cadangan BNS bersama DCNS iaitu syarikat yang pernah membekalkan kapal selam Scorpene ketika Najib menjadi Menteri Pertahanan.
Yang dipertikaikan ialah bagaimana Zahid Hamidi boleh bersetuju dengan cadangan menukar reka bentuk LCS daripada Sigma kepada Gowind oleh BNS dan DCNS, walhal dua bulan sebelum itu telah bersetuju dengan reka bentuk Sigma?
Bila reka bentuk ditukar, ia bermakna fungsinya juga turut berubah daripada kapal tempur kepada kapal peronda yang sekaligus bermakna kosnya tentulah tidak lagi sama.
Contoh mudah, masa kontrak ditandatangani, kereta yang nak dibeli ialah Ford Ranger Raptor 4 x 4, tetapi apabila projek sudah diluluskan, yang nak dibeli ditukar kepada Proton X70 dengan kos harga yang sama.
Jadi, dalam hal ini bagaimana Najib selaku Menteri Kewangan boleh meluluskan pertukaran rekabentuk itu?
Apakah Najib tidak meneliti dengan mendalam perubahan itu atau adakah oleh kerana Zahid Hamidi yang menjadi Menteri Pertahanan ketika itu adalah bekas Setiausaha Politiknya sebelum ini, maka ia dipersetujui begitu saja?
Kedua, tentang 10 surat bantahan atau teguran yang dihantar oleh bekas Panglima TLDM, Dr Abdul Aziz Jaafar berkenaan LCS tapi langsung tidak dilayan atau dibalas.
Memetik kenyataan Abdul Aziz kepada media, beliau dilaporkan telah menghantar sekurang-kurangnya 10 surat teguran dan rasa tidak puas hati serta pendirian TLDM berhubung tatacara perolehan projek LCS.
Surat rasmi berkenaan dihantar kepada Ketua Setiausaha Kementerian Pertahanan, Menteri Pertahanan, Ketua Setiausaha Perbendaharaan, Ketua Setiausaha Negara dan juga Perdana Menteri.
Sebagai Perdana Menteri dan Menteri Kewangan, kenapa Najib hanya berdiam diri dan tidak memberi sebarang respon kepada 10 surat tersebut?
Kalau satu surat, mungkin boleh diterima jika alasannya tidak perasan, tetapi bagaimana jika sampai 10 surat yang dibantar?
Sebagai Perdana Menteri, kenapa tidak merujuk kepada Kementerian Pertahanan dan Kementerian Kewangan untuk memberi respon, lagi pun yang menghantar surat itu bukan calang-calang orang, tetapi seorang Panglima TLDM yang bergelar Tan Sri?
Sekarang ini, terlanjur Najib tengah banyak gebang kencang, apa kata beliau secara sendirian atau bersama Zahid Hamidi memberi jawapan kepada dua hal berkenaan?
– ShahbudinHusin 11/08/2022.

4.8

4

votes
Article Rating
Kongsikan artikel ini


KEGAGALAN LCS ADALAH SUATU KISAH NGERI – PENGERUSI PAC

Sejurus selepas laporan PAC mengenai Kapal Tempur Pesisir (LCS) dibentangkan, seorang rakan wartawan telah menghantar mesej kepada saya, bertanya “Apakah perasaan anda?”
Saya jawab: “𝐌𝐞𝐧𝐲𝐞𝐝𝐢𝐡𝐤𝐚𝐧”.
Kami telah mengadakan 10 prosiding, dengan satu lawatan tapak ke limbungan kapal BNS di Lumut, dan memanggil 21 orang saksi. Akhirnya, sebuah Laporan dengan 247 muka surat, berserta dengan dengan penyata hansard sebanyak 489 muka surat, dan 192 muka slaid telah dibentangkan sebagai laporan penuh.
PAC memutuskan untuk melawat limbungan kapal BNS selepas menerima keterangan dari KSU MINDEF, saksi dari BNS, dan bekas Menteri Pertahanan DS Zahid Hamidi.
𝐋𝐚𝐰𝐚𝐭𝐚𝐧 𝐓𝐚𝐩𝐚𝐤 @ 𝟏𝟏/𝟏𝟐/𝟐𝟎𝟐𝟏
Kami tiba di limbungan kapal pada jam 9 pagi, 11 Disember 2021. Prosiding bermula pada jam 9.05 pagi dengan kehadiran saksi dari MINDEF, Tentera Laut, BHIC, dan BNS. Untuk dinamakan, tiga orang saksi penting turut hadir bersama iaitu Ketua Pegawai Eksekutif BHIC, Sharifuddin Md Zaini, Pengarah Projek LCS BNS Kepten (B) Ir Azhar Jumaat, dan bekas Ketua Pasukan Projek Tentera Laut, Lak. Muda Datuk Ir. Mohd Saiful.
Prosiding berlangsung selama 3 jam, berakhir pada 12.01 tengahari dan semua orang beredar untuk ke lawatan tapak.
𝐆𝐮𝐝𝐚𝐧𝐠 𝐒𝐢𝐦𝐩𝐚𝐧𝐚𝐧
PAC dibawa untuk melawat gudang simpanan. Terdapat sejumlah 13 gudang simpanan yang menyimpan perkakasan yang berkaitan dengan projek LCS ini, 5 secara khusus untuk perkakasan LCS dan 8 lagi digunakan sebagai Gudang Simpanan Am BNS yang mengandungi campuran perkakasan untuk LCS dan barang-barang lain.
Kami melawat beberapa gudang simpanan. Terdapat perkakasan persenjataan, bahagian-bahagian untukr tujuan pembinaan kapal, dan barang-barang lain. Apa yang menonjol adalah beberapa bungkusan TV Pintar, untuk tujuan kegunaan LCS, disimpan di stor ini. Kita semua tahu yang TV Pintar ini tidak lagi pintar selepas beberapa tahun.
Saya tidak pasti mengenai yang lain, terutama mengenai bahagian dan perkakasan yang melibatkan teknologi kapal tempur. Kami menyemak dan mendapati banyak perkakasan dan barangan ini dibeli pada tahun 2013, 2014, dan 2015. Persoalan timbul sama ada barang-barang ini masih cukup “pintar” untuk kegunaan masa sekarang apabila mengambil kira kemajuan teknologi terkini.
Kami dimaklumkan nilai barangan dalam simpanan ini adalah RM1,757,791,266.02. Saya bertanya kepada BNS, berapa banyak daripada barangan ini boleh dikira usang dan jawapan dianggarkan pada kira-kira 15%. Bermakna kerugian sebanyak kira-kira RM263,668,689.90.
Adakah semua perkakasan ini telah dibayar oleh BNS? Tidak, bukan semuanya telah dibayar. Kerana ini kita boleh baca mengenai hutang besar BNS kepada pengeluar asal (OEM) yang telah menyebabkan arahan henti kerja dan henti bekalan.
𝐓𝐚𝐩𝐚𝐤 𝐏𝐞𝐦𝐛𝐢𝐧𝐚𝐚𝐧
Kami kemudiannya dibawa untuk melawat LCS1 di tapak pembinaanya. Melihat kapal ini, seseorang mungkin tidak pasti sama ada ia adalah kapal yang sama yang “dilancarkan” pada tahun 2017, tetapi kami tahu ia adalah kapal yang sama. Sudah tentu sekali, tiang utama kapal yang dipertikaikan itu sudah tidak ada.
Kami naik ke blok utama, untuk melihat tahap kemajuan proses pembinaan. MINDEF memaklumkan PAC yang kadar kemajuan proses pembinaan LCS1 pada tahap 44%.
Kami meluangkan masa kira-kira satu jam dalam LCS1 dan kemudiannya pulang ke bas. Bas ini membawa kami ke seluruh tapak pembinaan untuk LCS1 hingga ke LCS5. Sudah tidak ada pekerja di tapak pembinaan ini, baik tempatan atau pekerja asing, dan sudah tidak ada kerja yang berjalan. Kosong, segalanya terhenti. Perkara ini amat menyedihkan memandangkan kita semua tahu yang RM6 billion telah pun dibelanjakan.
𝐒𝐮𝐝𝐚𝐡 𝐓𝐢𝐝𝐚𝐤 𝐀𝐝𝐚 𝐖𝐚𝐧𝐠
Dalam mesyuarat sebelum ini, kami dimaklumkan bahawa kedudukan kewangan BNS berada dalam keadaan yang buruk kerana salah tadbir urus dalam Syarikat ini.
Ahli PAC, YB Wong Shu Qi bertanya sama ada semua RM6 billion telah dibelanjakan oleh BNS. Ketua Pegawai Eksekutif BHIC, Sharifuddin mengakui “memang duit kita sudah habis… company memang tidak ada duit dan memang akan lingkup pun besok silap-silap.” Gaji pekerja dipotong sejak Oktober 2020, caruman KWSP tidak dibayar sejak Mei 2021. BNS memang bergantung kepada kerja kecil-kecilan seperti kerja pembaikan untuk TLDM untuk terus bertahan. (Hal 49 Hansard)
Sharifuddin mengatakan lagi kepada PAC, sekiranya BNS tidak ada lagi, Boustead Holdings dan LTAT akan terkesan teruk. Sektor Perladangan, Pharmaniaga, Boustead Properties dan Boustead Hotels semua akan terkesan. Perkara ini berkemungkinan menyebabkan LTAT untuk kehilangan sehingga 46% saiz dananya. (Hal 52 Hansard)
𝐌𝐞𝐧𝐲𝐞𝐝𝐢𝐡𝐤𝐚𝐧
Perkara ini amatlah menyedihkan dan mengecewakan. Perkara pertama yang terlintas dalam fikiran saya adalah, bagaimana sebuah syarikat yang mendapat kontrak yang bernilai RM9 billion dari Kerajaan jadi sampai tahap sebegini? Perkara ini pastinya melibatkan lebih dari salah urus. Pastinya ada perkara lain selain dari pengurusan yang lemah. Ada perkara yang amat tidak kena dengan mereka yang memegang kuasa dan mereka yang mendapat Kontrak ini.
Saya harap Laporan PAC mengenai LCS ini dapat membantu negara, dengan menjadi rujukan tentang cara bagaimana proses perolehan pertahanan negara TIDAK sepatutnya dilakukan, dan bagaimana kuasa dan proses TIDAK patut disalahguna. Kisah ngeri dalam keseluruhan Projek LCS ini patut menjadi pengajaran kepada semua yang memegang kuasa, baik pada masa sekarang, mahupun pada masa hadapan.
WONG KAH WOH
Pengerusi PAC
12.08.2022.

4.2

6

votes
Article Rating
Kongsikan artikel ini


‘NAJIB ARAH PINDA LAPORAN AUDIT 1MDB UNTUK LINDUNGI DIRINYA’

Seorang pegawai SPRM hari ini berkata bekas perdana menteri Najib Razak ingin meminda laporan audit 1MDB pada 2016 atas tujuan melindungi dirinya daripada kesan undang-undang.
Hanif Lami berkata demikian ketika prosiding di depan hakim Mohamed Zaini Mazlan di Mahkamah Tinggi Kuala Lumpur hari ini. Dia merupakan saksi pendakwaan ke-16 dalam kes pinda laporan audit 1MDB terhadap Najib dan bekas CEO 1MDB Arul Kanda Kandasamy.
Dia berkata itu merupakan kesimpulannya berhubung sebab Najib menggunakan kedudukannya selaku bekas perdana menteri untuk mengarahkan pindaan dibuat sebelum laporan dibawa ke Jawatankuasa Kira-kira Wang Negara (PAC) pada 2016.
Katanya lagi, itu juga menjadi sebab kenapa Arul Kanda didakwa terlibat dalam meminda laporan tersebut.
“Keputusan siasatan saya mendapati perkara ini dibuat oleh tertuduh pertama dan kedua (Arul Kanda dan Najib) untuk melindungi diri mereka daripada sebarang tindakan sivil atau jenayah berkaitan operasi 1MDB,” dakwanya.
Hanif yang merupakan pegawai siasatan bagi kes tersebut berkata Arul Kanda bersubahat dengan Najib dalam pindaan laporan audit 1MDB pada 24 Februari 2016 sebelum ia dibawa ke PAC.
“Tertuduh kedua (Najib) dalam kes ini mengarahkan Shukry Mohd Salleh, ketika itu ketua setiausaha sulit kepada perdana menteri, untuk dapatkan laporan audit 1MDB dan serahkan salinan kepada tertuduh pertama (Arul Kanda), ketika itu CEO 1MDB, untuk diteliti,” dakwanya lagi.
Katanya lagi, Najib kemudian mengarahkan mesyuarat diadakan di pejabatnya pada 22 Februari 2016, yang turut dihadiri Ambrin Buang (ketika itu ketua audit negara) dan Ali Hamsa (ketika itu ketua setiausaha negara).
Ketika mesyuarat itu, dakwanya, Najib mengarahkan Ali untuk mengadakan mesyuarat antara Jabatan Audit Negara dan dirinya untuk membincangkan sebarang isu yang ingin dibangkitkannya dalam laporan itu, dan laporan itu tidak akan diterbitkan selagi dia tidak memberi lampu hijau.
Ia membawa kepada satu lagi mesyuarat dua hari kemudian, pada 24 Februari 2016, yang dipanggil oleh Ali dan dihadiri Arul Kanda, dakwanya lagi.
Susulan mesyuarat itu, dakwanya, pindaan dibuat terhadap empat isu dalam laporan, antaranya berhubung dua versi berbeza penyata kewangan 1MDB untuk 2014, dan isu kehadiran Low Taek Jho dalam mesyuarat lembaga 1MDB.
“Susulan mesyuarat itu laporan auditi 1MDB, yang dibentang pada PAC pada 4 dan 7 Mac 2016, dipinda ekoran arahan daripada tertuduh kedua,” katanya lagi.
Kenyataan saksi bertulis Hanif dibaca ketika pemeriksaan utama dengan timbalan pendakwa raya Mohamad Mustaffa P Kunyalam.
Ketika pemeriksaan balas dengan peguam Rahmat Hazlan, saksi menafikan siasatan terhadap tertuduh dibuat secara tergesa-gesa dan tidak adil.
Rahmat bertanya berkenaan dakwaan siasatan yang pantas terhadap Najib pada 2018, di mana laporan SPRM dibuat pada 26 November, kenyataan Najib dirakam pada 6 Disember, Najib ditahan dan dibebaskan dengan ikat jamin pada 10 Disember, dan didakwa di mahkamah pada 12 Disember.
Rahmat:

Ia berjalan dengan sangat pantas. Saya katakan yang Najib tidak diberi siasatan penuh dan adil.
Haniff:

Tak Setuju
Perbicaraan di depan Zaini akan bersambung pada 18 Ogos, di mana pasukan pembelaan Najib dan Arul Kanda akan meneruskan pemeriksaan balas dengan Haniff.
Terdahulu, mahkamah membenarkan permohonan pendakwaan untuk menjadikan Arul Kanda sebagai saksi utama terhadap Najib.
Pasukan pembelaan Najib belum menyelesaikan pemeriksaan balas dengan Arul Kanda dan ia akan disambung dalam perbicaraan akan datang.
Sumber –
https://m.malaysiakini.com/news/631859

5

1

vote
Article Rating
Kongsikan artikel ini


SKANDAL LCS, SEDIAKAH RAKYAT LAKUKAN PERUBAHAN?

Asalnya saya tak bercadang menulis lagi tentang isu ini kerana sudah terlalu ramai yang memberi komentar. Media sosial pula telah bertali arus menyiarkannya.
Malah, saya sudah bangkitkan isu ini sejak awal tahun lagi, sebelum isu ini ‘meletup’ ini berikutan laporan dari PAC baru-baru ini.
Baca ulasan saya mengenai LCS pada 30 Januari 2022: https://m.facebook.com/story.php?story_fbid=490304589132941&id=100044602112010
Namun pendedahan demi pendedahan yang timbul sehari dua ini benar-benar mengganggu fikiran saya. Bukan sikit jumlah yang telah dibelanjakan kerajaan namun seperti biasa hasilnya entah ke mana. Saya tak tergambar bagaimana mereka yang terlibat sanggup melakukan pengkhianatan sebegitu besar tanpa rasa bersalah.
Bukan sejuta atau dua juta tetapi RM9 billion !!! Rasa nak pengsan mendengarnya.
Apakah mereka ini tidak ingat Tuhan? Apakah sistem yang ada hari ini sangat ampuh sehingga begitu senang duit rakyat hilang? Manusia jenis apakah mereka ini atau memang mereka ini bukan manusia?
Sebut lah apa istilah yang saudara mahu; pengkhianat, penipu, perasuah, penzalim – saya rasa semuanya sesuai dengan mereka.
Kini masing-masing mula menuding jari kepada orang lain; orang itu kata orang ini yang buat, parti itu kata parti sana yang buat, kerajaan sana kata kerajaan dulu yang lakukan.
Pening rakyat mendegarnya. Memang benarlah apa sahabat saya katakan, hasil kajian yang beliau lakukan mengenai sentimen rakyat terhadap politik; hampir 90% rakyat sudah benci dengan orang politik.
Namun seperti kata seorang penceramah terkenal; keadaan pemimpin yang ada sekarang ini melambangkan keadaan rakyat.
Kalau yang di atas itu rosak bermakna rakyat juga rosak sebab rakyat yang memilih mereka. Jadi jangan kita salahkan pemimpin tetapi salahkan diri kita sendiri yang memilih mereka.
Persoalanya; bersediakan rakyat untuk berubah?
Saudara-saudari renunglah sedalam-dalamnya.
Aminuddin Yahaya
Pengerusi PEMBELA
13 Ogos 2022
Rujukan:
https://www.bharian.com.my/berita/nasional/2022/08/986572/isu-lcs-akibatkan-kerugian-wang-rakyat-rm9-bilion.

5

2

votes
Article Rating
Kongsikan artikel ini


BAWA MELAWAT KAPAL TAK SIAP IBARAT BNS TERJERLUS KE LUBANG SENDIRI…

Dua hari lalu, sekumpulan wartawan telah dibawa oleh BNS melawat tapak pembinaan kapal perang LCS di Lumut, Perak.
Lawatan itu adalah susulan kontroversi berterusan berkaitan pembinaan kapal perang LCS yang didakwa masih tidak siap, walaupun RM6 bilion sudah dibayar dan tempoh masa sepatutnya siap juga sudah lama berlalu.
Dalam lawatan itu, pihak media dibawa melihat kemudahan simpanan di tapak pembinaan sebagai langkah ketelusan berhubung pembinaan kapal-kapal tersebut.
Media turut dibenarkan naik dan melihat sendiri kapal pertama iaitu LCS1, yang setakat April lalu sudah siap 60 peratus.
Kemudian dimaklumkan kepada media bahawa lima kapal yang dibina serentak iaitu LCS2 sudah siap 48 peratus, LCS3 (43 peratus), LCS4 (36 peratus) dan LCS5 (22 peratus).
Pembinaan LCS6 iaitu kapal terakhir bagaimanapun diberitahu belum lagi dimulakan.
Pihak media diberitahu bahawa LCS1 yang sudah siap 60 peratus itu memerlukan kira-kira dua tahun lagi untuk siap sepenuhnya.
Kesimpulan mudah yang ditunjukkan kepada media dalam lawatan itu ialah ialah tiada satu pun lagi kapal LCS yang siap dibina, malah LCS1 yang paling tinggi proses kemajuannya iaitu 60 peratus, masih memerlukan tempoh dua tahun lagi untuk disiapkan.
Kapal-kapal lain dan kapal LCS6 yang belum dibina memerlukan berapa tahun lagi proses penyiapannya?
Walaupun ada pelbagai perkara lain yang disentuh dalam laporan PAC seperti peningkatan kos berbanding harga kontrak dan peralatan serta barangan yang disimpan dalam gudang BNS dikatakan hampir usang, perkara terpokok yang menimbulkan kegemparan umum sehingga menarik minat seluruh rakyat bercakap mengenainya ialah tiada satu pun kapal LSC dapat disiapkan di sebalik RM6 bilion sudah pun dibayar kerajaan.
Itulah isu yang terpenting sekali, manakala yang lain-lain hanyalah isu tambahan yang menyumbang kepada kegagalan kapal LCS disiapkan.
Lantaran itulah timbul sindiran mengatakan kapal LCS adalah projek halimunan.
Halimunan yang dimaksudkan di sini bukanlah ertinya tiada langsung kapal yang dibina, tetapi kerana tiada satu pun kapal yang dapat disiapkan sepenuhnya di sebalik RM6 bilion sudah diterima sebagai bayaran.
Kalau beli pisang goreng dengan harga RM6 pun dapat dilihat bungkusannya dan boleh dibawa balik ke rumah, maka halimunanlah sindiran paling tepat untuk menggambarkan kos RM6 bilion sudah dibayar, tetapi masih tiada kapal dapat dilihat belayar di lautan.
Dalam hal ini dan paling menjadi kerisauan rakyat, ke mana perginya RM6 bilion itu dan berapa lagi kos tambahan diperlukan untuk menyiapkan semua enam kapal itu?
Melalui tindakan BNS membawa media melawat limbungan tempat kapal LCS sedang dibina, tiada apa-apa yang berubah daripada segi tanggapan umum terhadap projek tersebut.
Ia sebaliknya hanya mengesahkan kepada dunia dan sebagamana dilaporkan PAC, memang tiada satu pun kapal perang LCS sudah siap dengan bayaran RM6 bilion sudah diterima oleh BNS.
Keadaan atau persepsi rakyat hanya boleh berubah jika yang ditunjukkan kepada media itu kapal yang sudah siap dan hanya menunggu masa saja untuk berada di dada lautan.
Ini masih perlu masa dua tahun lagi untuk sebuah kapal disiapkan, sedangkan projek sudah dimulakan sejak 2011 lagi.
Jadi, apa tujuan dibawa media melawat tapak limbungan, selain untuk mengesahkan bahawa memang benar tiada satu pun kapal LCS telah siap dibina?
Tidakkah sekarang ini BNS sebenarnya telah terjerlus ke lubang yang ada di depan matanya sendiri?
– ShahbudinHusin 14/08/2022.

4.5

8

votes
Article Rating
Kongsikan artikel ini


PENGERUSI PAC SANGGAH CEO BNS, ANGKA 15 PERATUS PERALATAN USANG DISEBUT SENDIRI OLEH BELIAU

Saya telah membaca laporan bahawa CEO BNS Ir Azhar telah menyangkal Laporan PAC yang menyatakan dianggarkan 15% daripada barangan bernilai RM1.7 bilion telah pun usang.
Pendirian “BNS-Ogos 2022” boleh disangkal dengan keterangan “BNS-Disember 2021”.
Saya memetik keterangan Ir Azhar dalam Prosiding PAC pada 11.12.2021 m/s 40:
𝘛𝘶𝘢𝘯 𝘗𝘦𝘯𝘨𝘦𝘳𝘶𝘴𝘪: 𝘚𝘦𝘣𝘢𝘩𝘢𝘨𝘪𝘢𝘯. 𝘚𝘢𝘵𝘶 𝘴𝘰𝘢𝘭𝘢𝘯 𝘶𝘮𝘶𝘮 𝘢𝘵𝘢𝘶𝘱𝘶𝘯 𝘨𝘦𝘯𝘦𝘳𝘢𝘭 𝘲𝘶𝘦𝘴𝘵𝘪𝘰𝘯. 𝘏𝘰𝘸 𝘮𝘢𝘯𝘺 𝘰𝘧 𝘵𝘩𝘦𝘴𝘦 𝘴𝘵𝘰𝘤𝘬𝘴 𝘢𝘭𝘳𝘦𝘢𝘥𝘺 𝘰𝘣𝘴𝘰𝘭𝘦𝘵𝘦?
𝘒𝘦𝘱𝘵𝘦𝘯 (𝘉) 𝘐𝘳. 𝘈𝘻𝘩𝘢𝘳 𝘣𝘪𝘯 𝘑𝘶𝘮𝘢𝘢𝘵: 𝘒𝘪𝘵𝘢 𝘢𝘥𝘢 𝘱𝘳𝘰𝘴𝘦𝘴 𝘱𝘦𝘮𝘢𝘯𝘵𝘢𝘶𝘢𝘯 𝘺𝘢𝘯𝘨 𝘷𝘦𝘳𝘺 𝘵𝘦𝘳𝘱𝘦𝘳𝘪𝘯𝘤𝘪. 𝘒𝘪𝘵𝘢 𝘮𝘦𝘮𝘣𝘶𝘢𝘵 𝘭𝘢𝘱𝘰𝘳𝘢𝘯 𝘬𝘦𝘱𝘢𝘥𝘢 𝘗𝘢𝘴𝘶𝘬𝘢𝘯 𝘗𝘳𝘰𝘫𝘦𝘬 𝘛𝘓𝘋𝘔 𝘴𝘦𝘤𝘢𝘳𝘢 𝘣𝘶𝘭𝘢𝘯𝘢𝘯, 𝘠𝘢𝘯𝘨 𝘉𝘦𝘳𝘩𝘰𝘳𝘮𝘢𝘵. 𝘒𝘪𝘵𝘢 𝘢𝘯𝘨𝘨𝘢𝘳𝘬𝘢𝘯 𝘬𝘢𝘭𝘢𝘶 𝘥𝘢𝘳𝘪𝘱𝘢𝘥𝘢 𝘴𝘦𝘨𝘪 𝘱𝘦𝘳𝘤𝘦𝘯𝘵𝘢𝘨𝘦, 𝘴𝘦𝘬𝘢𝘳𝘢𝘯𝘨 𝘪𝘯𝘪 𝘥𝘢𝘭𝘢𝘮 15 𝘱𝘦𝘳𝘢𝘵𝘶𝘴 𝘺𝘢𝘯𝘨 𝘵𝘦𝘭𝘢𝘩 𝘮𝘦𝘯𝘫𝘢𝘯𝘨𝘬𝘢𝘶 𝘢𝘵𝘢𝘶 𝘮𝘦𝘯𝘨𝘩𝘢𝘮𝘱𝘪𝘳𝘪 𝘱𝘳𝘰𝘴𝘦𝘴 𝘰𝘣𝘴𝘰𝘭𝘦𝘵𝘦.
𝘛𝘶𝘢𝘯 𝘗𝘦𝘯𝘨𝘦𝘳𝘶𝘴𝘪: 15 𝘱𝘦𝘳𝘢𝘵𝘶𝘴?
𝘒𝘦𝘱𝘵𝘦𝘯 (𝘉) 𝘐𝘳. 𝘈𝘻𝘩𝘢𝘳 𝘣𝘪𝘯 𝘑𝘶𝘮𝘢𝘢𝘵: 𝘠𝘢, 15 𝘱𝘦𝘳𝘢𝘵𝘶𝘴.
BNS sekarang kata barangan hanya dalam proses untuk menjadi usang dan boleh digunakan selama paling kurang 25 tahun dari sekarang.
Persoalannya, jika barangan yang dimaksudkan boleh guna selama paling kurang 25 tahun, ia tidak akan dianggap dalam proses menjadi usang, betul?
Selepas 9 bulan, BNS sekarang pula kata barangan yang telah menjangkau usang hanyalah Smart TV sahaja dan bukan untuk barangan lain?
𝐏𝐀𝐂 𝐭𝐢𝐝𝐚𝐤 𝐦𝐞𝐦𝐛𝐮𝐚𝐭 𝐋𝐚𝐩𝐨𝐫𝐚𝐧 𝐦𝐞𝐧𝐠𝐢𝐤𝐮𝐭 𝐩𝐞𝐫𝐚𝐬𝐚𝐚𝐧 𝐬𝐞𝐧𝐝𝐢𝐫𝐢. 𝐏𝐀𝐂 𝐦𝐞𝐦𝐛𝐮𝐚𝐭 𝐋𝐚𝐩𝐨𝐫𝐚𝐧 𝐦𝐞𝐧𝐠𝐢𝐤𝐮𝐭 𝐤𝐞𝐭𝐞𝐫𝐚𝐧𝐠𝐚𝐧 𝐬𝐚𝐤𝐬𝐢, 𝐛𝐮𝐤𝐚𝐧 𝐛𝐞𝐫𝐠𝐚𝐧𝐭𝐮𝐧𝐠 𝐤𝐞𝐩𝐚𝐝𝐚 𝐬𝐞𝐨𝐫𝐚𝐧𝐠 𝐝𝐮𝐚 𝐬𝐚𝐡𝐚𝐣𝐚 𝐭𝐞𝐭𝐚𝐩𝐢 𝐛𝐞𝐫𝐩𝐚𝐧𝐝𝐮𝐤𝐚𝐧 𝐤𝐞𝐩𝐚𝐝𝐚 𝐤𝐞𝐭𝐞𝐫𝐚𝐧𝐠𝐚𝐧 𝐲𝐚𝐧𝐠 𝐝𝐢𝐚𝐦𝐛𝐢𝐥 𝐬𝐞𝐩𝐚𝐧𝐣𝐚𝐧𝐠 𝐩𝐫𝐨𝐬𝐢𝐝𝐢𝐧𝐠. Bagi isu LCS, 10 prosiding dan 21 orang saksi. Inilah bagaimana PAC mencapai rumusan yang dibentangkan.
Isu barangan yang dibeli sekian lama menjadi usang dan warranty tamat merupakan isu serius yang diambil perhatian oleh PAC. Saksi-saksi yang hadir di hadapan PAC juga telah menyatakan kebimbangan mereka.
Untuk membantu pembaca-pembaca, saya petik di sini.
𝑷𝒓𝒐𝒔𝒊𝒅𝒊𝒏𝒈 @ 𝟏𝟔.𝟏𝟐.𝟐𝟎𝟐𝟎
𝐋𝐚𝐤𝐬𝐚𝐦𝐚𝐧𝐚 𝐌𝐮𝐝𝐚 𝐃𝐚𝐭𝐮𝐤 𝐈𝐫. 𝐌𝐨𝐡𝐝 𝐒𝐡𝐚𝐢𝐟𝐮𝐥 𝐀𝐝𝐥𝐢 𝐂𝐡𝐮𝐧𝐠 𝐛𝐢𝐧 𝐀𝐛𝐝𝐮𝐥𝐥𝐚𝐡 [𝐌𝐚𝐧𝐭𝐚𝐧 𝐊𝐞𝐭𝐮𝐚 𝐏𝐞𝐧𝐠𝐚𝐫𝐚𝐡 𝐏𝐚𝐬𝐮𝐤𝐚𝐧 𝐏𝐫𝐨𝐣𝐞𝐤 𝐋𝐂𝐒 𝐓𝐋𝐃𝐌] menjelaskan bagaimana peralatan yang dibeli tidak dapat dipasang di dalam kapal akibat pembinaan kapal belum sampai ke tahapnya sehinggalah warranty pun tamat.
“… 𝘚𝘰, 𝘸𝘩𝘢𝘵 𝘩𝘢𝘱𝘱𝘦𝘯𝘦𝘥, 𝘛𝘶𝘢𝘯 𝘗𝘦𝘯𝘨𝘦𝘳𝘶𝘴𝘪 𝘩𝘪𝘨𝘩𝘭𝘪𝘨𝘩𝘵𝘦𝘥, 𝘵𝘦𝘳𝘥𝘢𝘱𝘢𝘵 𝘱𝘦𝘳𝘢𝘭𝘢𝘵𝘢𝘯 𝘺𝘢𝘯𝘨 𝘵𝘦𝘭𝘢𝘩 𝘵𝘪𝘣𝘢 𝘸𝘢𝘳𝘳𝘢𝘯𝘵𝘺 𝘢𝘭𝘮𝘰𝘴𝘵 𝘦𝘹𝘱𝘪𝘳𝘦𝘥 𝘬𝘦𝘳𝘢𝘯𝘢 𝘥𝘦𝘭𝘪𝘷𝘦𝘳𝘢𝘣𝘭𝘦 𝘺𝘢𝘯𝘨 𝘴𝘦𝘱𝘢𝘵𝘶𝘵𝘯𝘺𝘢 𝘴𝘪𝘢𝘱 𝘵𝘪𝘥𝘢𝘬 𝘴𝘪𝘢𝘱 𝘭𝘢𝘨𝘪. 𝘔𝘢𝘯𝘢 𝘺𝘢𝘯𝘨 𝘥𝘢𝘩 𝘴𝘪𝘢𝘱 𝘵𝘦𝘵𝘢𝘱𝘪 𝘢𝘴 𝘢 𝘸𝘩𝘰𝘭𝘦 𝘱𝘶𝘯 𝘣𝘦𝘭𝘶𝘮 𝘴𝘪𝘢𝘱 𝘸𝘢𝘳𝘳𝘢𝘯𝘵𝘺 𝘰𝘯𝘦 𝘺𝘦𝘢𝘳 𝘰𝘳 𝘵𝘸𝘰 𝘺𝘦𝘢𝘳𝘴 𝘧𝘳𝘰𝘮 𝘵𝘩𝘦 𝘖𝘌𝘔 𝘢𝘭𝘳𝘦𝘢𝘥𝘺 𝘭𝘢𝘱𝘴𝘦𝘥… 𝘕𝘰𝘸 𝘸𝘩𝘢𝘵 𝘩𝘢𝘱𝘱𝘦𝘯𝘦𝘥 𝘪𝘴 𝘵𝘩𝘦 𝘸𝘢𝘳𝘳𝘢𝘯𝘵𝘺 𝘢𝘭𝘮𝘰𝘴𝘵 𝘨𝘰𝘯𝘦. 𝘛𝘩𝘦 𝘧𝘪𝘳𝘴𝘵 𝘴𝘩𝘪𝘱 𝘴𝘩𝘰𝘶𝘭𝘥 𝘣𝘦 𝘈𝘱𝘳𝘪𝘭 2019 𝘢𝘯𝘥 𝘯𝘰𝘸 𝘪𝘵’𝘴 𝘢𝘭𝘳𝘦𝘢𝘥𝘺 𝘢𝘭𝘮𝘰𝘴𝘵 𝘮𝘰𝘳𝘦 𝘵𝘩𝘢𝘯 𝘰𝘯𝘦 𝘺𝘦𝘢𝘳, 𝘴𝘰 𝘸𝘢𝘳𝘳𝘢𝘯𝘵𝘺 𝘪𝘴 𝘢𝘭𝘮𝘰𝘴𝘵 𝘧𝘪𝘯𝘪𝘴𝘩𝘦𝘥 𝘢𝘯𝘥 𝘵𝘩𝘢𝘵 𝘴𝘱𝘪𝘭𝘭 𝘰𝘷𝘦𝘳 𝘦𝘧𝘧𝘦𝘤𝘵 𝘢𝘭𝘴𝘰 𝘵𝘰 𝘢𝘯𝘰𝘵𝘩𝘦𝘳 𝘓𝘊𝘚.”
𝙋𝙧𝙤𝙨𝙞𝙙𝙞𝙣𝙜 @ 𝟐𝟓.𝟏𝟎.𝟐𝟎𝟐𝟏
𝐃𝐚𝐭𝐨’ 𝐒𝐞𝐫𝐢 𝐌𝐮𝐞𝐳 𝐛𝐢𝐧 𝐀𝐛𝐝𝐮𝐥 𝐀𝐳𝐢𝐳 [𝐊𝐒𝐔 𝐌𝐈𝐍𝐃𝐄𝐅] 𝐃𝐫 𝐀𝐡𝐦𝐚𝐝 𝐙𝐚𝐡𝐢𝐝 𝐛𝐢𝐧 𝐇𝐚𝐦𝐢𝐝𝐢 [𝐌𝐚𝐧𝐭𝐚𝐧 𝐌𝐞𝐧𝐭𝐞𝐫𝐢 𝐏𝐞𝐫𝐭𝐚𝐡𝐚𝐧𝐚𝐧] menyatakan ada isu obsolete di mana peralatan akan ketinggal dari segi teknologi dan dijangka kos akan bertambah untuk lanjutan warranty bagi peralatan yang telah dibeli.
“…𝘛𝘦𝘮𝘱𝘰𝘩 𝘮𝘢𝘴𝘢 𝘱𝘦𝘯𝘨𝘩𝘢𝘯𝘵𝘢𝘳𝘢𝘯 𝘬𝘢𝘱𝘢𝘭-𝘬𝘢𝘱𝘢𝘭 𝘱𝘶𝘭𝘢 𝘢𝘥𝘢𝘭𝘢𝘩 𝘥𝘪𝘢𝘯𝘨𝘨𝘢𝘳𝘬𝘢𝘯 𝘢𝘬𝘢𝘯 𝘮𝘦𝘯𝘨𝘢𝘮𝘣𝘪𝘭 𝘮𝘢𝘴𝘢 𝘵𝘦𝘮𝘱𝘰𝘩 𝘭𝘪𝘮𝘢 𝘩𝘪𝘯𝘨𝘨𝘢 10 𝘵𝘢𝘩𝘶𝘯 𝘣𝘦𝘳𝘮𝘶𝘭𝘢 𝘓𝘊𝘚1 𝘱𝘢𝘥𝘢 𝘵𝘢𝘩𝘶𝘯 2025. 𝘐𝘵𝘶 𝘤𝘢𝘥𝘢𝘯𝘨𝘢𝘯 𝘮𝘦𝘳𝘦𝘬𝘢. 𝘈𝘬𝘢𝘯 𝘢𝘥𝘢 𝘪𝘴𝘶, 𝘰𝘣𝘴𝘰𝘭𝘦𝘵𝘦 𝘥𝘪 𝘮𝘢𝘯𝘢 𝘱𝘦𝘳𝘢𝘭𝘢𝘵𝘢𝘯 𝘢𝘬𝘢𝘯 𝘬𝘦𝘵𝘪𝘯𝘨𝘨𝘢𝘭𝘢𝘯 𝘥𝘢𝘳𝘪𝘱𝘢𝘥𝘢 𝘴𝘦𝘨𝘪 𝘵𝘦𝘬𝘯𝘰𝘭𝘰𝘨𝘪.
𝘚𝘦𝘭𝘢𝘪𝘯 𝘪𝘵𝘶, 𝘥𝘪𝘫𝘢𝘯𝘨𝘬𝘢 𝘴𝘺𝘢𝘳𝘪𝘬𝘢𝘵 𝘢𝘬𝘢𝘯 𝘮𝘦𝘯𝘶𝘯𝘵𝘶𝘵 𝘬𝘰𝘴 𝘵𝘢𝘮𝘣𝘢𝘩𝘢𝘯 𝘣𝘢𝘨𝘪 𝘦𝘹𝘵𝘦𝘯𝘴𝘪𝘰𝘯 𝘰𝘧 𝘸𝘢𝘳𝘳𝘢𝘯𝘵𝘺 𝘱𝘦𝘳𝘪𝘰𝘥 𝘣𝘢𝘨𝘪 𝘱𝘦𝘳𝘢𝘭𝘢𝘵𝘢𝘯 𝘺𝘢𝘯𝘨 𝘵𝘦𝘭𝘢𝘩 𝘥𝘪𝘣𝘦𝘭𝘪𝘭𝘢𝘩…”
𝙋𝙧𝙤𝙨𝙞𝙙𝙞𝙣𝙜 @ 𝟐𝟓.𝟏𝟎.𝟐𝟎𝟐𝟏
𝐃𝐚𝐭𝐨’ 𝐒𝐞𝐫𝐢 𝐃𝐫 𝐀𝐡𝐦𝐚𝐝 𝐙𝐚𝐡𝐢𝐝 𝐛𝐢𝐧 𝐇𝐚𝐦𝐢𝐝𝐢 [𝐌𝐚𝐧𝐭𝐚𝐧 𝐌𝐞𝐧𝐭𝐞𝐫𝐢 𝐏𝐞𝐫𝐭𝐚𝐡𝐚𝐧𝐚𝐧] meluahkan kekuartiran teknologi kapal adalah tahun 2009 dan sekiranya penyerahan kapal pada tahun 2025, ertinya teknologi itu telah obsolete. Beliau bimbang pada masa itu hendak dapat spare part pun tidak boleh lagi.
“…𝘒𝘢𝘭𝘢𝘶𝘭𝘢𝘩 𝘓𝘊𝘚 𝘪𝘴 𝘵𝘰 𝘣𝘦 𝘥𝘦𝘭𝘪𝘷𝘦𝘳𝘦𝘥 𝘱𝘶𝘯 𝘵𝘦𝘬𝘯𝘰𝘭𝘰𝘨𝘪 𝘪𝘵𝘶 𝘢𝘥𝘢𝘭𝘢𝘩 𝘵𝘦𝘬𝘯𝘰𝘭𝘰𝘨𝘪 2009. 𝘛𝘢𝘩𝘶𝘯 𝘪𝘯𝘪 𝘪𝘢𝘭𝘢𝘩 2021. 𝘗𝘳𝘰𝘣𝘢𝘣𝘭𝘺 𝘥𝘦𝘭𝘪𝘷𝘦𝘳𝘺 𝘸𝘪𝘭𝘭 𝘣𝘦 𝘪𝘯 2025. 𝘛𝘦𝘬𝘯𝘰𝘭𝘰𝘨𝘪 𝘵𝘦𝘭𝘢𝘩 𝘣𝘦𝘳𝘵𝘶𝘬𝘢𝘳 𝘠𝘢𝘯𝘨 𝘉𝘦𝘳𝘩𝘰𝘳𝘮𝘢𝘵. 𝘒𝘢𝘭𝘢𝘶 𝘮𝘪𝘴𝘢𝘭𝘢𝘯 𝘵𝘩𝘦 𝘗𝘈𝘊 25.10.2021 25 𝘴𝘶𝘱𝘱𝘰𝘳𝘵 𝘴𝘺𝘴𝘵𝘦𝘮 𝘥𝘢𝘭𝘢𝘮 𝘬𝘢𝘱𝘢𝘭 𝘪𝘵𝘶 𝘪𝘬𝘶𝘵 𝘴𝘱𝘦𝘤𝘴 𝘺𝘢𝘯𝘨 𝘵𝘦𝘭𝘢𝘩 𝘥𝘪𝘵𝘦𝘯𝘵𝘶𝘬𝘢𝘯 𝘱𝘢𝘥𝘢 𝘵𝘢𝘩𝘶𝘯 2009, 𝘦𝘳𝘵𝘪𝘯𝘺𝘢 𝘵𝘦𝘬𝘯𝘰𝘭𝘰𝘨𝘪 𝘪𝘵𝘶 𝘵𝘦𝘭𝘢𝘩 𝘰𝘣𝘴𝘰𝘭𝘦𝘵𝘦. 𝘚𝘢𝘺𝘢 𝘬𝘩𝘶𝘢𝘵𝘪𝘳 𝘬𝘢𝘭𝘢𝘶 𝘓𝘊𝘚 𝘪𝘯𝘪 𝘥𝘪𝘨𝘶𝘯𝘢𝘬𝘢𝘯 𝘶𝘯𝘵𝘶𝘬 𝘵𝘦𝘮𝘱𝘰𝘩 𝘦𝘷𝘦𝘯 25 𝘺𝘦𝘢𝘳𝘴 𝘭𝘢𝘮𝘢𝘯𝘺𝘢. 𝘏𝘦𝘯𝘥𝘢𝘬 𝘥𝘢𝘱𝘢𝘵𝘬𝘢𝘯 𝘴𝘱𝘢𝘳𝘦 𝘱𝘢𝘳𝘵 𝘱𝘶𝘯 𝘵𝘪𝘥𝘢𝘬 𝘣𝘰𝘭𝘦𝘩 𝘭𝘢𝘨𝘪 𝘥𝘢𝘩. 𝘉𝘦𝘤𝘢𝘶𝘴𝘦 𝘵𝘩𝘦 𝘱𝘳𝘰𝘥𝘶𝘤𝘵 𝘪𝘴 𝘯𝘰 𝘭𝘰𝘯𝘨𝘦𝘳 𝘢𝘷𝘢𝘪𝘭𝘢𝘣𝘭𝘦…”
𝙋𝙧𝙤𝙨𝙞𝙙𝙞𝙣𝙜 @ 𝟐𝟓.𝟏𝟎.𝟐𝟎𝟐𝟏
𝐃𝐚𝐭𝐨’ 𝐒𝐞𝐫𝐢 𝐌𝐮𝐞𝐳 𝐛𝐢𝐧 𝐀𝐛𝐝𝐮𝐥 𝐀𝐳𝐢𝐳 [𝐊𝐒𝐔 𝐌𝐈𝐍𝐃𝐄𝐅] menyatakan dalam penentuan hala tuju Projek LCS, MINDEF telah mengambil kira isu-isu lanjutan warranty bagi peralatan yang telah dibeli.
“𝘛𝘶𝘢𝘯 𝘈𝘩𝘮𝘢𝘥 𝘛𝘢𝘳𝘮𝘪𝘻𝘪 𝘣𝘪𝘯 𝘚𝘶𝘭𝘢𝘪𝘮𝘢𝘯 (𝘚𝘐𝘒): 𝘋𝘢𝘵𝘰’ 𝘚𝘳𝘪 𝘒𝘚𝘜, 𝘴𝘢𝘺𝘢 𝘣𝘢𝘭𝘪𝘬 𝘵𝘢𝘥𝘪 𝘥𝘪 𝘥𝘢𝘭𝘢𝘮 𝘱𝘳𝘰𝘨𝘳𝘦𝘴𝘴 𝘱𝘦𝘮𝘣𝘪𝘯𝘢𝘢𝘯 𝘪𝘵𝘶. 𝘋𝘢𝘭𝘢𝘮 𝘭𝘢𝘸𝘢𝘵𝘢𝘯 𝘬𝘢𝘮𝘪 𝘪𝘵𝘶, 𝘥𝘪𝘭𝘪𝘩𝘢𝘵 𝘣𝘢𝘯𝘺𝘢𝘬 𝘭𝘢𝘨𝘪 𝘬𝘰𝘮𝘱𝘰𝘯𝘦𝘯-𝘬𝘰𝘮𝘱𝘰𝘯𝘦𝘯 𝘺𝘢𝘯𝘨 𝘣𝘦𝘭𝘶𝘮 𝘥𝘪𝘱𝘢𝘴𝘢𝘯𝘨 𝘬𝘩𝘶𝘴𝘶𝘴𝘯𝘺𝘢 𝘺𝘢𝘯𝘨 𝘣𝘦𝘳𝘢𝘴𝘢𝘴𝘬𝘢𝘯 𝘨𝘦𝘵𝘢𝘩 𝘪𝘯𝘪. 𝘉𝘢𝘯𝘺𝘢𝘬 𝘭𝘢𝘨𝘪 𝘥𝘢𝘭𝘢𝘮 𝘴𝘵𝘰𝘳 𝘺𝘢𝘯𝘨 𝘥𝘪𝘭𝘪𝘩𝘢𝘵 𝘪𝘵𝘶𝘭𝘢𝘩. 𝘊𝘶𝘮𝘢, 𝘥𝘪𝘴𝘦𝘣𝘶𝘵 𝘢𝘥𝘢 𝘣𝘢𝘳𝘢𝘯𝘨-𝘣𝘢𝘳𝘢𝘯𝘨 𝘪𝘯𝘪, 𝘬𝘰𝘮𝘱𝘰𝘯𝘦𝘯 𝘪𝘯𝘪 𝘺𝘢𝘯𝘨 𝘵𝘦𝘭𝘢𝘩 𝘥𝘪𝘣𝘦𝘭𝘪 𝘴𝘦𝘫𝘢𝘬 𝘵𝘢𝘩𝘶𝘯 2018. 𝘚𝘶𝘥𝘢𝘩 𝘱𝘢𝘴𝘵𝘪 𝘮𝘦𝘳𝘦𝘬𝘢 𝘴𝘶𝘥𝘢𝘩 𝘢𝘥𝘢 𝘵𝘢𝘳𝘪𝘬𝘩 𝘭𝘶𝘱𝘶𝘵𝘯𝘺𝘢 𝘬𝘰𝘮𝘱𝘰𝘯𝘦𝘯-𝘬𝘰𝘮𝘱𝘰𝘯𝘦𝘯 𝘺𝘢𝘯𝘨 𝘣𝘦𝘳𝘢𝘴𝘢𝘴𝘬𝘢𝘯 𝘨𝘦𝘵𝘢𝘩 𝘪𝘯𝘪. 𝘐𝘵𝘶 𝘫𝘶𝘨𝘢 𝘢𝘥𝘢𝘬𝘢𝘩 𝘢𝘥𝘢 𝘱𝘦𝘯𝘦𝘭𝘪𝘵𝘪𝘢𝘯 𝘥𝘪 𝘱𝘪𝘩𝘢𝘬 𝘔𝘪𝘯𝘋𝘦𝘧 𝘱𝘳𝘰𝘴𝘦𝘴 𝘱𝘦𝘮𝘢𝘴𝘢𝘯𝘨𝘢𝘯 𝘪𝘯𝘪? 𝘔𝘶𝘯𝘨𝘬𝘪𝘯 𝘬𝘢𝘭𝘢𝘶 𝘵𝘪𝘥𝘢𝘬 𝘴𝘦𝘭𝘦𝘴𝘢𝘪 𝘣𝘦𝘯𝘥𝘢 𝘪𝘯𝘪 𝘫𝘶𝘨𝘢, 𝘮𝘶𝘯𝘨𝘬𝘪𝘯 𝘢𝘬𝘢𝘯 𝘢𝘥𝘢 𝘭𝘢𝘨𝘪 𝘭𝘰𝘴𝘵 𝘥𝘢𝘳𝘪 𝘴𝘦𝘨𝘪 𝘬𝘰𝘮𝘱𝘰𝘯𝘦𝘯-𝘬𝘰𝘮𝘱𝘰𝘯𝘦𝘯 𝘺𝘢𝘯𝘨 𝘬𝘪𝘵𝘢 𝘵𝘦𝘭𝘢𝘩 𝘣𝘦𝘭𝘪 𝘺𝘢𝘯𝘨 𝘴𝘶𝘥𝘢𝘩 𝘮𝘢𝘴𝘶𝘬 𝘥𝘢𝘭𝘢𝘮 𝘬𝘰𝘴 𝘬𝘪𝘵𝘢 𝘪𝘵𝘶. 𝘛𝘦𝘳𝘪𝘮𝘢 𝘬𝘢𝘴𝘪𝘩.
𝘋𝘢𝘵𝘰’ 𝘚𝘳𝘪 𝘔𝘶𝘦𝘻 𝘣𝘪𝘯 𝘈𝘣𝘥 𝘈𝘻𝘪𝘻: 𝘠𝘢𝘯𝘨 𝘉𝘦𝘳𝘩𝘰𝘳𝘮𝘢𝘵, 𝘪𝘵𝘶 𝘴𝘦𝘣𝘢𝘣 𝘴𝘢𝘭𝘢𝘩 𝘴𝘢𝘵𝘶 𝘧𝘢𝘬𝘵𝘰𝘳 𝘬𝘪𝘵𝘢 𝘩𝘦𝘯𝘥𝘢𝘬 𝘴𝘦𝘨𝘦𝘳𝘢𝘬𝘢𝘯 𝘪𝘢𝘭𝘢𝘩 𝘶𝘯𝘵𝘶𝘬 𝘮𝘦𝘯𝘨𝘢𝘵𝘢𝘴𝘪 𝘪𝘴𝘶-𝘪𝘴𝘶 𝘺𝘢𝘯𝘨 𝘥𝘪𝘣𝘢𝘯𝘨𝘬𝘪𝘵𝘬𝘢𝘯 𝘠𝘢𝘯𝘨 𝘉𝘦𝘳𝘩𝘰𝘳𝘮𝘢𝘵 𝘫𝘶𝘨𝘢. 𝘑𝘢𝘥𝘪, 𝘥𝘢𝘭𝘢𝘮 𝘣𝘪𝘭𝘢 𝘱𝘦𝘳𝘢𝘯𝘤𝘢𝘯𝘨 𝘬𝘪𝘵𝘢 𝘮𝘰𝘣𝘪𝘭𝘪𝘻𝘦𝘥 𝘴𝘦𝘮𝘶𝘭𝘢 𝘱𝘳𝘰𝘫𝘦𝘬 𝘪𝘯𝘪, 𝘬𝘪𝘵𝘢 𝘥𝘢𝘩 𝘢𝘮𝘣𝘪𝘭 𝘬𝘪𝘳𝘢 𝘥𝘢𝘳𝘪 𝘴𝘦𝘨𝘪 𝘦𝘹𝘵𝘦𝘯𝘴𝘪𝘰𝘯 𝘰𝘧 𝘵𝘩𝘦 𝘸𝘢𝘳𝘳𝘢𝘯𝘵𝘺 𝘥𝘢𝘯 𝘴𝘦𝘣𝘢𝘨𝘢𝘪𝘯𝘺𝘢 𝘶𝘯𝘵𝘶𝘬 𝘱𝘢𝘴𝘵𝘪𝘬𝘢𝘯 𝘣𝘦𝘯𝘥𝘢 𝘪𝘯𝘪 𝘥𝘪𝘢𝘮𝘣𝘪𝘭 𝘬𝘪𝘳𝘢, 𝘠𝘢𝘯𝘨 𝘉𝘦𝘳𝘩𝘰𝘳𝘮𝘢𝘵.”
𝙋𝙧𝙤𝙨𝙞𝙙𝙞𝙣𝙜 @ 𝟎𝟖.𝟎𝟑.𝟐𝟎𝟐𝟐
𝐏𝐮𝐚𝐧 𝐇𝐚𝐣𝐚𝐡 𝐒𝐚𝐚𝐝𝐚𝐭𝐮𝐥 𝐍𝐚𝐟𝐢𝐬𝐚𝐡 𝐛𝐢𝐧𝐭𝐢 𝐁𝐚𝐬𝐡𝐢𝐫 𝐀𝐡𝐦𝐚𝐝 [𝐏𝐞𝐧𝐠𝐚𝐫𝐚𝐡 𝐁𝐞𝐛𝐚𝐬 𝐁𝐇𝐈𝐂] menyatakan BNS ada jawatankuasa khas untuk mengendalikan isu barangan obsolete.
“𝘑𝘶𝘴𝘵, 𝘠𝘢𝘯𝘨 𝘉𝘦𝘳𝘩𝘰𝘳𝘮𝘢𝘵, 𝘴𝘢𝘺𝘢 𝘩𝘦𝘯𝘥𝘢𝘬 𝘵𝘢𝘮𝘣𝘢𝘩 𝘴𝘦𝘥𝘪𝘬𝘪𝘵 𝘰𝘯 𝘵𝘩𝘦 𝘢𝘴𝘴𝘦𝘵. 𝘒𝘪𝘵𝘢 𝘢𝘥𝘢 𝘢 𝘤𝘰𝘮𝘮𝘪𝘵𝘵𝘦𝘦 𝘵𝘩𝘢𝘵 𝘪𝘴 𝘭𝘰𝘰𝘬𝘪𝘯𝘨 𝘪𝘯𝘵𝘰 𝘵𝘩𝘦 𝘢𝘴𝘴𝘦𝘵; 𝘸𝘩𝘢𝘵 𝘢𝘴𝘴𝘦𝘵𝘴 𝘵𝘩𝘢𝘵 𝘴𝘵𝘪𝘭𝘭 𝘤𝘢𝘯 𝘣𝘦 𝘶𝘴𝘦𝘥 𝘢𝘯𝘥 𝘸𝘩𝘢𝘵 𝘢𝘴𝘴𝘦𝘵𝘴 𝘵𝘩𝘢𝘵 𝘢𝘳𝘦 𝘢𝘭𝘳𝘦𝘢𝘥𝘺 𝘰𝘣𝘴𝘰𝘭𝘦𝘵𝘦. 𝘞𝘩𝘪𝘤𝘩 𝘢𝘴𝘴𝘦𝘵𝘴 𝘥𝘰 𝘸𝘦 𝘯𝘦𝘦𝘥 𝘵𝘰 𝘦𝘹𝘵𝘦𝘯𝘥 𝘵𝘩𝘦 𝘨𝘶𝘢𝘳𝘢𝘯𝘵𝘦𝘦 𝘱𝘦𝘳𝘪𝘰𝘥 𝘢𝘯𝘥 𝘢𝘭𝘭 𝘵𝘩𝘦𝘴𝘦. 𝘚𝘰, 𝘵𝘩𝘦𝘳𝘦 𝘪𝘴 𝘢 𝘤𝘰𝘮𝘮𝘪𝘵𝘵𝘦𝘦 – 𝘴𝘰𝘮𝘦𝘵𝘪𝘮𝘦𝘴 𝘮𝘰𝘯𝘪𝘵𝘰𝘳𝘦𝘥 𝘣𝘺 𝘶𝘴 𝘢𝘭𝘴𝘰 – 𝘵𝘰 𝘴𝘦𝘦 𝘵𝘩𝘦 𝘱𝘰𝘴𝘪𝘵𝘪𝘰𝘯 𝘶𝘯𝘵𝘶𝘬 𝘢𝘴𝘦𝘵-𝘢𝘴𝘦𝘵 𝘪𝘯𝘪. 𝘚𝘦𝘣𝘢𝘣 𝘮𝘢𝘤𝘢𝘮 𝘠𝘢𝘯𝘨 𝘉𝘦𝘳𝘩𝘰𝘳𝘮𝘢𝘵 𝘴𝘶𝘥𝘢𝘩 𝘱𝘦𝘳𝘨𝘪 𝘵𝘦𝘯𝘨𝘰𝘬𝘭𝘢𝘩. 𝘔𝘶𝘯𝘨𝘬𝘪𝘯 𝘢𝘥𝘢 𝘣𝘢𝘯𝘺𝘢𝘬 𝘢𝘴𝘦𝘵 𝘺𝘢𝘯𝘨 𝘴𝘶𝘥𝘢𝘩 𝘰𝘣𝘴𝘰𝘭𝘦𝘵𝘦 𝘢𝘯𝘥 𝘵𝘩𝘦𝘯, 𝘮𝘢𝘤𝘢𝘮 𝘮𝘢𝘯𝘢 𝘬𝘪𝘵𝘢 – 𝘸𝘩𝘢𝘵 𝘪𝘴 𝘵𝘩𝘦 𝘤𝘰𝘴𝘵 𝘵𝘰 𝘦𝘹𝘵𝘦𝘯𝘥 𝘵𝘩𝘦 𝘨𝘶𝘢𝘳𝘢𝘯𝘵𝘦𝘦 𝘢𝘯𝘥 𝘢𝘭𝘭 𝘵𝘩𝘦𝘴𝘦. 𝘞𝘦 𝘩𝘢𝘷𝘦 𝘵𝘰 𝘳𝘦𝘭𝘰𝘰𝘬 𝘪𝘯𝘵𝘰 𝘢𝘭𝘭 𝘵𝘩𝘦𝘴𝘦.”
𝐒𝐚𝐤𝐬𝐢-𝐬𝐚𝐤𝐬𝐢 𝐮𝐭𝐚𝐦𝐚 𝐭𝐢𝐝𝐚𝐤 𝐚𝐤𝐚𝐧 𝐦𝐞𝐧𝐲𝐞𝐧𝐭𝐮𝐡 𝐢𝐬𝐮 𝐨𝐛𝐬𝐨𝐥𝐞𝐭𝐞 𝐝𝐚𝐧 𝐰𝐚𝐫𝐫𝐚𝐧𝐭𝐲 𝐬𝐞𝐤𝐢𝐫𝐚𝐧𝐲𝐚 𝐢𝐬𝐮 𝐢𝐧𝐢 𝐡𝐚𝐧𝐲𝐚 𝐬𝐞𝐤𝐚𝐝𝐚𝐫 𝐦𝐞𝐥𝐢𝐛𝐚𝐭𝐤𝐚𝐧 𝐒𝐦𝐚𝐫𝐭 𝐓𝐕. KSU bangkitkan isu usang dan warranty. DS Zahid bangkitkan isu usang dan warranty. TLDM bangkitkan isu usang dan warranty. Pengarah Bebas BHIC bangkitkan isu usang dan warranty.
𝐒𝐞𝐥𝐚𝐤𝐮 𝐬𝐞𝐨𝐫𝐚𝐧𝐠 𝐩𝐞𝐦𝐛𝐚𝐲𝐚𝐫 𝐜𝐮𝐤𝐚𝐢, 𝐬𝐚𝐲𝐚 𝐣𝐮𝐠𝐚 𝐛𝐞𝐫𝐡𝐚𝐫𝐚𝐩 𝐲𝐚𝐧𝐠 𝐨𝐛𝐬𝐨𝐥𝐞𝐭𝐞 𝐢𝐭𝐮 𝐡𝐚𝐧𝐲𝐚𝐥𝐚𝐡 𝐒𝐦𝐚𝐫𝐭 𝐓𝐕 𝐬𝐚𝐡𝐚𝐣𝐚. 𝐍𝐚𝐦𝐮𝐧, 𝐤𝐞𝐭𝐞𝐫𝐚𝐧𝐠𝐚𝐧 𝐬𝐚𝐤𝐬𝐢-𝐬𝐚𝐤𝐬𝐢 𝐲𝐚𝐧𝐠 𝐡𝐚𝐝𝐢𝐫 𝐝𝐢 𝐏𝐫𝐨𝐬𝐢𝐝𝐢𝐧𝐠 𝐏𝐀𝐂 𝐦𝐞𝐦𝐛𝐮𝐤𝐭𝐢𝐤𝐚𝐧 𝐦𝐚𝐬𝐚𝐥𝐚𝐡 𝐛𝐚𝐫𝐚𝐚𝐧𝐠𝐚𝐧 𝐨𝐛𝐬𝐨𝐥𝐞𝐭𝐞 𝐚𝐝𝐚𝐥𝐚𝐡 𝐚𝐦𝐚𝐭 𝐬𝐞𝐫𝐢𝐮𝐬, 𝐛𝐞𝐫𝐭𝐞𝐧𝐭𝐚𝐧𝐠𝐚𝐧 𝐝𝐞𝐧𝐠𝐚𝐧 𝐩𝐞𝐧𝐝𝐢𝐫𝐢𝐚𝐧 𝐭𝐢𝐝𝐚𝐤 𝐚𝐩𝐚 𝐲𝐚𝐧𝐠 𝐝𝐢𝐚𝐦𝐛𝐢𝐥 𝐁𝐍𝐒 𝐩𝐚𝐝𝐚 𝐡𝐚𝐫𝐢 𝐢𝐧𝐢.
𝐖𝐎𝐍𝐆 𝐊𝐀𝐇 𝐖𝐎𝐇
𝟏𝟒.𝟎𝟖.𝟐𝟎𝟐𝟐

5

2

votes
Article Rating
Kongsikan artikel ini


“BUKTI BARU NAJIB HANYA KHABAR ANGIN”

Timbalan Pendakwa Raya V Sithambaram hari ini berhujah di Mahkamah Persekutuan bahawa permohonan penyerahan bukti baru Najib Razak dalam kes SRC International bernilai RM42 juta hanya berdasarkan kenyataan individu tertentu kepada SPRM.
Sithambaram berhujah bahawa Mahkamah Persekutuan harus menolak bukti itu kerana afidavit sokongan Najib berdasarkan keterangan khabar angin atau ‘hearsay’.
Di bawah undang-undang, ‘hearsay’ ialah laporan kata-kata orang lain oleh saksi, yang mahkamah biasanya tidak membenarkan ia diambil sebagai bukti semasa perbicaraan.
Bukti tambahan yang cuba diajukan Najib disokong oleh afidavitnya mengenai apa yang dikatakan oleh tiga pegawai SPRM dan dua pegawai bank kepada suruhanjaya antirasuah itu semasa siasatan.
Sithambaram memberitahu panel lima hakim yang dipengerusikan oleh Ketua Hakim Negara Tengku Maimun Tuan Mat bahawa afidavit Najib menunjukkan bahawa saksi yang didakwa ini tidak memberitahu Najib sendiri mengenai apa yang mereka maklumkan kepada SPRM.
“Saksi-saksi itu (apa yang mereka didakwa katakan seperti yang terkandung dalam afidavit Najib) adalah khabar angin, mereka tidak memberitahu perayu (Najib),” kata Sithambaram.
DPP menentang hujahan awal peguam bela Hisyam Teh Poh Teik berhubung bukti baru ini – yang didakwa dihantar tanpa nama dalam sampul surat kepada Najib antara 9 Mei dan 7 Julai.
Hisyam telah berhujah awal hari ini bahawa jika tidak kerana sampul surat tanpa nama ini, Najib dan pasukan pembelaan tidak akan menyedari tentang dakwaan konflik kepentingan yang melibatkan Nazlan.
Prosiding di hadapan mahkamah akan disambung semula pagi esok, dengan peguam Najib dijangka mengemukakan hujah balas terhadap penghujahan pihak pendakwaan berhubung permohonan menyerahkan bukti baru itu.
Panel hakim lain ialah Hakim Besar Sabah dan Sarawak Abang Iskandar Abang Hashim, Hakim Mahkamah Persekutuan P Nallini, Mary Lim Thiam Suan dan Mohamad Zabidin Mohd Diah.
Melalui permohonan penyerahan bukti baru yang bertujuan untuk membatalkan sabitan dan hukuman terhadap Najib dalam kes SRC, perayu mendakwa hakim perbicaraan Mohd Nazlan Mohd Ghazali berisiko berat sebelah kerana konflik kepentingan.
Pasukan pembelaan Najib mendakwa terdapat konflik kepentingan disebabkan Nazlan, yang merupakan hakim Mahkamah Tinggi ketika itu memegang jawatan sebagai peguam am di Maybank.
Perayu mendakwa bahawa bank komersial itu kemudiannya terlibat dalam pembentukan SRC, anak syarikat 1MDB ketika itu.
Walaupun secara rasmi telah menarik balik tuntutan rasuahnya terhadap Nazlan, bekas perdana menteri itu tetap menegaskan dakwaan konflik kepentingan terhadap Nazlan.
Sekiranya Mahkamah Persekutuan menolak permohonan menyerahkan bukti baru, ia akan meneruskan untuk mendengar rayuan utama Najib yang bertujuan untuk membatalkan sabitan atas satu pertuduhan salah guna kuasa, tiga pertuduhan jenayah pecah amanah (CBT), dan tiga pengubahan wang haram melibatkan RM42 juta dana daripada SRC.
Perayu juga memohon untuk membatalkan hukuman penjara 12 tahun dan denda RM210 juta.
Mahkamah Persekutuan telah menetapkan sembilan hari mulai hari ini untuk mendengar rayuan Najib.
Pada mulanya ditetapkan selama 10 hari, namun Mahkamah Persekutuan kemudian mengurangkannya, kepada sembilan hari untuk perbicaraan dari 15 hingga 19 Ogos dan 23 hingga 26 Ogos.
Pada 28 Julai 2020, Mahkamah Tinggi Kuala Lumpur, melalui hakim perbicaraan Nazlan, mendapati Najib bersalah atas tujuh pertuduhan jenayah membabitkan RM42 juta dana daripada SRC.
Setelah menjatuhkan hukuman itu, Nazlan bagaimanapun membenarkan permohonan pembelaan untuk penangguhan hukuman sementara menunggu proses rayuan diselesaikan. Nazlan sejak itu telah dinaikkan ke Mahkamah Rayuan.
Pada 8 Dis tahun lepas, Mahkamah Rayuan mengekalkan keputusan bersalah terhadap Najib.
Sumber –
https://m.malaysiakini.com/news/632172

4.7

3

votes
Article Rating
Kongsikan artikel ini


JIKA BN KALAH, AMBILLAH JAWATAN TIMBALAN PRESIDEN INI – TOK MAT NAMPAKNYA BUKAN PEJUANG SEJATI

Timbalan Presiden UMNO, Mohamad Hasan yang kini merupakan “kepala perang” BN dalam menghadapi PRU15 rupa-rupanya bukanlah pejuang parti yang sejati.
Beliau ternampak berjuang hanya untuk mengejar kuasa serta kedudukan, tetapi akan meninggalkan medan perjuangan jika ditimpa kekalahan.
Ini berikutan kenyataan terbarunya semalam yang ingin melepaskan jawatan Timbalan Presiden UMNO jika BN kalah dalam PRU15 akan datang.
“Keutamaan kita adalah PRU15. BN mesti menang, kalau tak menang, susah nak bangun semula.
“Jadi, inilah peluang terakhir untuk kita membuktikan mampu bangkit semula untuk menawan Putrajaya.
“Kalau BN kalah, siapa nak jawatan Timbalan Presiden UMNO…ambillah,” ujar beliau ketika berucap di Konvensyen Wanita BN semalam.
Ehh..ehh…pejuang apa macam tu?
Inikah juga sikap seorang “kepala perang”?
Pejuang sejati, sama ada parti kalah atau menang, dia akan terus kekal dalam semangat yang sama memperjuangkan nasib parti.
Malah jika kalah, lagi bersemangat untuk meneruskan perjuangan sehingga kejayaan benar-benar dapat ditawan.
Tok Mat melalui kenyataannya kali ini, bagaimanapun langsung tidak memperlihatkan beliau mempunyai ciri-ciri pejuang parti yang sejati itu.
Dulu dalam PRU14, BN bukan saja kalah di peringkat pusat, bahkan turut kecuncang di Negeri Sembilan yang diketuainya selaku Menteri Besar.
Rupa-rupanya Tok Mat bertanding Timbalan Presiden UMNO pada 2018 selepas kekalahan itu hanyalah dengan harapan untuk mendapat kedudukan semula dalam kerajaan, barangkali dengan jawatan yang lebih tinggi lagi dan bukan untuk memperjuangkan nasib serta kepentingan parti sehingga ke mati.
Kalau kalah lagi kali ini, jelas kini jalan yang dipilihnya ialah mengundur diri dengan senang hati.
Kenapa tak sanggup menerima kekalahan dua kali?
Sebagai pemimpin nombor dua UMNO dan Pengarah Pilihanraya BN, Tok Mat sepatutnya memiliki semangat yang kental dan mahu terus melawan, tak kira apa jua hasil keputusan PRU15 akan datang.
Dengan memiliki sikap seperti itu serta mempamerkannya secara terbuka, ia dengan sendirinya dapat menaikkan semangat ahli-ahli parti untuk kekal dalam perjuangan dengan semangat yang sentiasa tinggi sepanjang masa.
Ini tidak, melalui kata-kata – kalau kalah kali ini, ambillah jawatan saya – hanya melemahkan semangat ahli-ahli parti serta beliau sendiri seolah-olah tiada keyakinan terhadap kemenangan.
Kalau tidak yakin dengan kemenangan dan mahu lari pula meninggalkan perjuangan setelah ditimpa kekalahan, bukankah lebih munasabah berundur saja sekarang

atau lagi baik jika Presiden UMNO cepat-cepat cari orang lain sebagai Pengarah Pilihanraya BN?
– ShahbudinHusin 15/08/2022.

5

1

vote
Article Rating
Kongsikan artikel ini


ANALOGI MUDAH RAFIZI TENTANG BUKTI BARU KES RAYUAN NAJIB

Jika ada yang masih tidak faham atau sukar memahami berkaitan bukti baru yang cuba dikemukakan Najib Razak dalam cubaan terakhirnya membatalkan hukuman bersalah berkaitan kes SRC International, analogi Rafizi Ramli ini barangkali boleh membantu.
Silalah tonton dengan tenang….
https://shahbudindotcom.net/wp-content/uploads/2022/08/752ed5f7-1124-4d8c-b8f5-06ddef519023.mp4

5

6

votes
Article Rating
Kongsikan artikel ini


SUBKON BARU TUBUH 45 HARI, TERUS BUAT TUNTUTAN RM178 JUTA

Kebelakangan ini kerajaan PAS-UMNO-BERSATU cuba mengalih perhatian dari isu sebenar yang menimbulkan kemarahan rakyat. Mesin propaganda PAS-UMNO-BERSATU yang diketuai Dato’ Seri Najib Razak cuba meyakinkan rakyat bahawa tiada penyelewengan berlaku, hanyalah kelewatan projek.
Sehingga kini, Najib sendiri belum menjawab soalan-soalan pokok yang saya utarakan sejak saya mendedahkan butiran projek LCS yang mengesahkan ada penyelewengan:
1. Kenapa reka bentuk dan kelas kapal LCS diubah di saat akhir dari yang telah diluluskan, iaitu dari kelas Sigma (Belanda) kepada kelas Gowind (Perancis)?
2. Siapa yang lebih berkuasa dari Menteri Pertahanan ketika itu (Zahid Hamidi) yang boleh mempengaruhi keputusan?
3. Kenapa kontraktor utama (Boustead Naval Shipyard, BNS) melantik subkontraktor berlapis-lapis, adakah untuk menyembunyikan penglibatan DCNS yang ada reputasi dan skandal terdahulu berkait dengan Najib?
4. Kenapa kos untuk dua pakej utama naik harga dua kali ganda (dari RM397 juta kepada RM1.2 bilion) apabila melalui dua lapisan subkontraktor?
Kesemua ini melibatkan dua bentuk keputusan utama.
Pertama, keputusan teknikal berhubung pilihan reka bentuk dan teknologi kapal perang (yang berubah dari kelas Sigma kepada kelas Gowind).
Kedua, keputusan kewangan, peruntukan dan pembayaran yang sepatutnya tertakluk kepada semua Pekeliling Perbendaharaan yang mengawal selia urusan tuntutan dari kontraktor dan subkontraktor.
Umum mengetahui bahawa keseluruhan tadbir urus kewangan negara dipandu dan dikawal oleh satu set Pekeliling Perbendaharaan, yang pada prinsipnya menekankan perkara-perkara berikut:
1. Kontraktor perlu dilantik dari kalangan pembekal yang paling layak berdasarkan keupayaan teknikal dan pada harga yang terbaik kepada kerajaan
2. Kontraktor perlu mempunyai kekuatan kewangan dan aliran tunai sendiri untuk menjalankan kontrak
3. Bayaran hanya boleh dibuat mengikut kemajuan projek dan dibayar secara berpatutan mengikut peratusan projek dilaksanakan, seperti yang dipersetujui mengikut dokumen kontrak yang dimeterai dengan kerajaan
Maklumat dalaman mengenai urusan tuntutan dan bayaran berhubung projek LCS menunjukkan kesemua perkara (1) hingga (3) yang saya sebut telah dilanggar.
Ada bukti yang menunjukkan sama ada kontrak kerajaan dengan BNS tidak mengikut peraturan kewangan Pekeliling Perbendaharaan, atau pun pembayaran dibuat tanpa mengikut kemajuan projek yang melanggar Pekeliling Perbendaharaan.
Bayaran-bayaran besar dikendalikan oleh Kementerian Pertahanan dan Kementerian Kewangan. Peruntukan disediakan oleh Kementerian Kewangan. Menteri Kewangan semasa projek LCS ini diluluskan dan bayaran-bayaran awal dibuat adalah Najib.
Sebelum ini, kita tahu bahawa sebanyak RM400 juta dari bayaran pendahuluan projek LCS untuk membayar hutang lapuk BNS.
Perkara ini sepatutnya melanggar peraturan kewangan mengikut Pekeliling Perbendaharaan, iaitu bayaran pendahuluan sesuatu projek hanya boleh digunakan untuk projek itu.
Jika kita membuat pinjaman sekali pun, bank hanya akan membenarkan pinjaman dikeluarkan bagi tujuan pinjaman itu diluluskan.
Hari ini, saya ingin mendedahkan satu lagi pembayaran yang tidak mengikut prinsip-prinsip di dalam Pekeliling Perbendaharaan.
Kertas siasatan dalaman projek LCS menunjukkan bahawa subkontraktor lapisan kedua (Contraves Electrodynamics Sdn Bhd, atau CED) membuat tuntutan sebanyak RM178 juta sebagai yuran memulakan kerja (“mobilisation fee”) pada hari yang sama ia dilantik, sedangkan pada ketika itu subkontraktor ini ditubuhkan 45 hari sebelum itu.
The Vibes sebelum ini melaporkan CED ditubuhkan pada 23 Februari 2012, iaitu 45 hari sebelum ia dilantik sebagai subkontraktor lapisan kedua untuk pakej utama bernilai RM1.2 bilion.
https://www.thevibes.com/articles/news/68165/company-set-up-mere-45-days-before-obtaining-lcs-subcontractor-package
Rentetan peristiwa mengenai bayaran yang melanggar prinsip urus tadbir Pekeliling Perbendaharaan adalah seperti berikut:
9 April 2012 – BNS melantik Contraves Advanced Devices (CAD) sebagai subkontraktor bagi dua pakej utama bernilai RM1.2 bilion
9 April 2012 – CAD melantik CED, sebuah syarikat yang baru berusia 45 hari sebagai subkontraktor bagi dua pakej yang dianugerahkan oleh BNS
9 April 2012 – CED membuat tuntutan sebanyak RM178 juta sebagai yuran memulakan kerja pada hari yang sama ia dilantik sebagai kontraktor lapisan kedua
Transaksi-transaksi sebegini merupakan satu penyelewengan yang melanggar peraturan pembayaran Kementerian Kewangan.
Sebagai Menteri Kewangan pada ketika itu, Najib mesti menjawab bagaimana sebuah subkontraktor yang hanya berusia 45 hari boleh membuat tuntutan berjumlah RM178 juta dari projek pertahanan utama negara?
Penyelewengan-penyelewengan beginilah yang menyebabkan BNS akhirnya tidak mempunyai dana (walaupun telah dibayar kerajaan) dan projek tergendala sehingga tidak ada satu kapal pun siap hingga ke hari ini.
RAFIZI RAMLI
Timbalan Presiden PKR.

4

11

votes
Article Rating
Kongsikan artikel ini


BERTABAHLAH NAJIB…

Semalam di Mahkamah Persekutuan, hanya dalam tempoh beberapa jam, dua permohonan Najib Razak ditolak oleh lima hakim yang bersidang.
Pertama, berkenaan usul untuk membawa bukti baru yang cuba mengaitkan hakim Mohd Nazlan Mohd Ghazali dengan konflik kepentingan dan kedua, permohonan untuk menangguhkan pendengaran rayuan selama tiga atau empat bulan lagi.
Kedua-dua permohonan tersebut ditolak sebulat suara oleh lima hakim yang ketuai Ketua Hakim Negara, Tengku Maimun Tuan Mat.
Mahkamah Persekutuan sebaliknya hanya memberi masa kes rayuan ditangguhkan selama sehari iaitu hari ini dan kes akan mula didengar esok, Khamis sehingga 26 Ogos sebagaimana tarikhnya telah lama ditetapkan lama sebelum ini.
Berikutan penolakan itu, Najib dan pasukan peguamnya tiada pilihan lain selain harus berusaha sebaik mungkin menghadapi kes rayuan terakhir tersebut bermula esok.
Oleh kerana ini adalah kes rayuan terakhir di mahkamah paling tinggi sekali, destinasi terakhir Najib selepas ini hanya ada dua – ke penjara Sungai Buloh atau boleh balik ke rumah.
Lantaran itu, di media sosial kemudiannya sarat dengan komen-komen yang rata-ratanya memperlihatkan laluan untuk beliau ke penjara semakin dekat jadinya.
Bertabahlah Najib…
Tetapi, sebagaimana ditegaskan Zaid Ibrahim selepas kedua-dua permohonan mereka ditolak semalam, yang mana firmanya telah dilantik mengendalikan rayuan terakhir ini, pasukan peguamnya akan berusaha sebaik mungkin untuk membela bekas Perdana Menteri itu.
Meski terlihat gambaran kekecewaan yang jelas pada wajah Najib dan pasukan peguamnya atas keputusan mahkamah menolak permohonan mereka, tapi itulah realiti dalam proses perundangan yang harus diterima dengan lapang dada.
Najib sendiri dalam sidang media semalam, tidak menyembunyikan kekecewaan atas penolakan mengemukakan bukti baru itu, meski kerana skandal 1MDB yang berlaku, rakyat pun tidak kurang kecewa juga dengan apa yang dilakukannya selama ini.
Sekali lagi, bertabahlah Najib….
Yang penting, selagi belum sampai ke penghujung, ia belum lagi merupakan titik penamat yang muktamad.
Kata putus akhir adalah selepas kedua-dua belah pihak – pendakwa dan peguambela berhujah dan setelah itu, lima hakim memberi penghakimannya.
Setelah melalui proses perbicaraan yang panjang di Mahkamah Tinggi dan Mahkamah Rayuan sebelum ini, kini giliran Mahkamah Persekutuan pula iaitu mahkamah terakhir dalam proses memberi keadilan memainkan peranannya.
Mahu tidak mahu, proses ini hendaklah diterima oleh semua orang sebagaimana kita juga biasa menerima dengan lapang dada banyak keputusan-keputusan mahkamah sebelum ini.
Sama ada memihak kepada kita atau sebaliknya, kesediaan menerima dengan lapang dada itulah keadilan yang sebaik-baiknya kerana ia memberi peluang untuk seseorang itu mengambil keputusan mahkamah itu sebagai pengajaran dan masa untuk merenung kembali kesilapan-kesilapan masa lalu sebagai bekalan menjalani kehidupan sementara di dunia sebelum berlabuh ke destinasi abadi – akhirat yang kekal selama-lamanya.
– ShahbudinHusin 17/08/2022.

4.7

10

votes
Article Rating
Kongsikan artikel ini


LAPORAN NYAHRAHSIA LCS SANGGAH PENAFIAN ZAHID HAMIDI

Laporan Jawatankuasa Siasatan Tadbir Urus, Perolehan dan Kewangan Kerajaan (JKSTUPKK) mengenai projek pembinaan kapal tempur pesisir pantai (LCS) bagi perolehan Tenteran Laut Diraja Malaysia (TLDM) yang diklasifikasikan “sulit” sudah diubah status menjadi “terbuka.”
Bagaimanapun, dokumen dinyahklasifikasi (declassified) itu menyanggah penafian Presiden Umno Ahmad Zahid Hamidi dalam isu perolehan kapal TLDM itu.
Seterusnya, bukti yang dimuatkan dalam laporan JKSTUPKK itu membabitkan tulisan tangan Ahmad Zahid sendiri.
Bukti dalam bentuk surat yang dihantar oleh Boustead Naval Shipyard (BNS) pada 8 Julai 2010 kepada Zahid – yang merupakan menteri pertahanan ketika itu – meminta surat niat (LOI) mengenai projek LCS.
Pengarah Urusan BNS semasa itu Ahmad Ramli Mohd Nor

(gambar, atas)

– yang juga bekas panglima tentera laut – dalam surat itu berkata bahawa syarikat berkenaan telah merancang projek LCS selama dua tahun.
Bagaimanapun, Ahmad Ramli berkata mereka kini memerlukan LOI untuk meyakinkan pengeluar peralatan asal (OEM) bahawa projek itu “mendapat mandat dan restu dari kerajaan.”
Bertindak atas surat BNS, Zahid mencatat di sudut atas kanan surat “SUB (Ketua Bahagian) Perolehan, sila laksanakan.”
Sehubungan itu, Kementerian Kewangan dalam memorandum kepada Zahid pada 2 Ogos tahun itu menyatakan kos perolehan LCS adalah tinggi, dan oleh itu perlu pertimbangan mengenai keutamaan negara dan kapasiti sumber, dan kos projek perlu ditentukan sebelum LOI dikeluarkan.
Kemudian pada 11 Oktober, Unit Perancang Ekonomi (EPU) menulis kepada Kementerian Pertahanan meminta menangguhkan pengeluaran LOI, sehingga harga siling bagi projek di bawah Rancangan Malaysia Ke-10 dapat diatur semula.
Bagaimanapun, EPU kemudiannya menyerahkan kepada rayuan oleh Kementerian Pertahanan untuk mengeluarkan LOI kepada BNS.
Pada 15 Okt, Kementerian Pertahanan mengeluarkan LOI kepada BNS – yang menyatakan bahawa perbincangan lanjut antara menteri dan syarikat perlu diadakan mengenai beberapa perkara termasuk terma teknikal dan harga.
Kemudian pada 11 Feb 2011, Kementerian Pertahanan meminta kebenaran daripada Kementerian Kewangan supaya perolehan dilakukan secara rundingan terus dengan BNS.
Menurut laporan itu, BNS sebenarnya telah cuba mendapatkan LOI daripada kerajaan sejak 2008 selepas mengadakan perbincangan dengan menteri pertahanan ketika itu – Najib Razak.
Sama seperti Zahid, Kementerian Pertahanan di bawah teraju Najib juga pada 15 Jan 2008 meminta Kementerian Kewangan mengeluarkan LOI kepada BNS.
Tidak jelas mengapa permintaan LOI tidak diluluskan, tetapi laporan itu menyatakan bahawa BNS terus melibatkan Najib – walaupun dia kemudian bertukar portfolio kepada Kementerian Kewangan dan selepas itu menjadi perdana menteri – sehingga Jun 2009.
Minggu lalu,

Zahid berkata adalah “tidak wajar”

untuk menyalahkannya atas kegagalan perolehan LCS kerana projek itu diberikan selepas tempohnya sebagai menteri pertahanan berakhir pada 2013.
Bagaimanapun, Jawatankuasa Kira-Kira Wang Negara dan JKSTUPKK jelas menunjukkan Zahid terlibat pada peringkat awal projek itu.
Surat anugerah berkenaan dikeluarkan pada 2011, walaupun kontrak itu sememangnya hanya ditandatangani pada 2014.
JKSTUPKK telah ditubuhkan semasa kerajaan Pakatan Harapan dan diketuai oleh bekas ketua Audit Negara Ambrin Buang.
Selain Zahid dan peranan Kementerian Pertahanan di bawahnya dalam mengeluarkan LOI, laporan itu juga mengesahkan Zahid memang telah mengubah fikirannya mengenai reka bentuk kapal LCS itu.
TLDM mahu menggunakan kapal tempur kelas Sigma untuk LCS, yang pada asalnya dipersetujui Zahid pada Mei 2011.
Bagaimanapun, dua bulan kemudian, Zahid – atas cadangan BNS – bertukar kepada reka bentuk kapal peronda Gowind, tanpa restu TLDM.
Pada masa sama, laporan itu juga menyatakan Zahid mungkin telah diberikan maklumat yang tidak betul mengenai projek tersebut pada satu ketika.
Pada 19 Sept 2011, memorandum yang disediakan oleh Ketua Setiausaha Kementerian Pertahanan untuk kelulusan Zahid mengandungi maklumat tidak betul berhubung harga sistem pengurusan tempur (CMS).
Bahagian perolehan telah menyatakan bahawa Setis CMS oleh kumpulan Tentera Laut Perancis – syarikat yang sama membuat kapal peronda kelas Gowind – bernilai RM270 juta, termasuk sistem dan kos penyepaduan.
Ini sepatutnya lebih murah daripada CMS saingan yang berharga RM349.45 juta.
Namun, JKSTUPKK mendapati harga yang disebut untuk CMS Setis tidak termasuk sistem dan proses integrasi serta perlindungan nilai mata wang seperti yang dilaporkan oleh TLDM dalam surat pada 26 Julai 2011.
Sebaliknya, harga Setis CMS dalam kontrak adalah RM479.4 juta – RM209.4 juta lebih daripada jumlah yang asalnya dinyatakan kepada Zahid.
Projek LCS itu bertujuan untuk mendapatkan enam kapal tempur untuk TLDM dengan kos RM9 bilion.
Kapal pertama sepatutnya dihantar pada 2019.
Bagaimanapun, sehingga kini, semua kapal masih dalam pembinaan, walaupun kerajaan telah membayar RM6 bilion.
Sumber –
https://m.malaysiakini.com/news/632442

4

5

votes
Article Rating
Kongsikan artikel ini


TRAK RAFIZI MULA JELAJAH SELURUH NEGARA SABTU INI

Insya Allah saya, Nurul Izzah Anwar dan rakan-rakan yang lain akan mula berkempen setiap minggu menjelajah ke seluruh negara.
Kami akan mula panaskan enjin trak dan suhu kempen dengan ceramah #trakAyuhMalaysia yang pertama bagi kerusi parlimen Setiawangsa/Wangsa Maju dan kawasan sekitar (termasuk Batu, Gombak, Ampang, Titiwangsa dan Selayang).
Selain dari menyentuh isu-isu panas seperti skandal LCS, kami juga akan menghuraikan idea-idea baru untuk melonjakkan Malaysia menjadi sebuah ekonomi yang kukuh dan menghasilkan pekerjaan bergaji tinggi.
Saya jemput semua yang mahukan masa depan yang lebih baik untuk anak-anak kita untuk bersama-sama menghidupkan semangat #AyuhMalaysia.
Temui saya dan rakan-rakan di hadapan Restoran Red Chairs, Jalan Wangsa Delima 6, Wangsa Maju pada hari Sabtu ini bermula jam 9 malam.
Mohon sebarkan kepada seberapa ramai yang mungkin.
Minggu depan, trak akan tiba di Seremban! Tunggu kami di Seremban.
RAFIZI RAMLI
Timbalan Presiden Keadilan
18 Ogos 2022.

5

6

votes
Article Rating
Kongsikan artikel ini


UMNO PATUT LUPAKAN NAJIB, LEBIH BAIK KUKUHKAN SOLIDARITI DENGAN ‘POSTER BOY’ BN

Semalam, sebaik Mahkamah Persekutuan memberikan tamparan berganda terhadap Najib Razak dengan menolak dua permohonannya dalam proses rayuan akhir kes rasuah SRC International, Presiden UMNO, Ahmad Zahid Hamidi lantas mahu seluruh anggota parti agar bersolidariti dengan bekas Perdana Menteri itu.
Beliau yang sedang berdepan 87 kes mahkamah dan kini turut dikaitkan dengan skandal kapal perang LCS berkata, akar umbi UMNO dan BN harus terus bersama Najib tidak kira susah atau senang.
“Kita bukan kacang lupakan kulit,” ujarnya lagi.
Mahkamah tertinggi dalam negara semalam menolak permohonan Najib untuk mengemukakan “bukti baru” serta tidak membenarkan pendengaran kes rayuan utama ditangguhkan lagi sehingga tiga ke empat bulan.
Hari ini permohonan peguam Najib, Hisyam Teh Poh Teik untuk menarik diri juga ditolak oleh lima hakim Mahkamah Persekutuan.
Dengan itu, proses rayuan tetap diteruskan seperti dijadualkan, cuma Hisham memaklumkan beliau akan memberi penghujahannya secara bertulis.
Lantaran itu, oleh kerana hujahan peguambela Najib selepas ini dipercayai banyak bergantung kepada hujah di Mahkamah Rayuan sebelum ini, siapa pun tentunya dapat menjangka laluan di depan adalah sukar buat bekas Presiden UMNO itu.
Kata orang, selain hanya menghitung hari, pilihan lain juga hampir tiada lagi.
Makanya, jika semalam lagi ada yang mempertikaikan ajakan solidariti oleh Zahid Hamidi itu, perkembangan mutakhir ini jelas menjadikan seruan bersolidariti itu tidak relevan sama sekali.
UMNO tidak perlu bersolidariti lagi dengan Najib kerana PRU15 sudah terlalu dekat dan bersolidariti memenangi pilihan raya jauh lebih mustahak lagi.
Sebab itu, UMNO sejak dulu lagi memutuskan mana-mana pemimpinnya yang ada kes mahkamah hendaklah melepaskan jawatan agar parti tidak terpalit dengan kes yang mereka hadapi.
Apabila melepaskan jawatan, UMNO boleh menjarakkan diri daripada kekotoran yang pemimpinnya hadapi.
Malangnya, apa yang diputuskan UMNO itu tidak lagi menjadi amalan sekarang ini.
Selain Zahid Hamidi masih kekal mengetuai UMNO di sebalik banyak hari-hari dilaluinya dipenuhi dengan turun naik mahkamah, Najib pula masih kekal sebagai Ketua UMNO Pekan, biar pun melepaskan jawatan sebagai Presiden UMNO selepas BN tumbang pada 2018.
Begitu pun, bersama kes-kes mahkamah yang dihadapinya itu, Najib dilantik pula sebagai Pengerusi Lembaga Penasihat BN.
Akhirnya, apabila kes mahkamah dihadapinya sampai ke peringkat seperti sekarang, bukankah parti juga yang berdepan masalah?
Sepatutnya, dengan tarikh PRU15 semakin hampir dan kemenangan begitu mustahak untuk digapai, semua pihak harus membiarkan saja kes beliau itu dimuktamadkan oleh mahkamah.
Mencari kemenangan untuk parti jauh lebih mustahak daripada terus mempertahankan individu.
Lupakan saja Najib, lebih baik utamakan masa depan parti.
Kalau mahu juga bersolidariti di peringkat ini, tunjukkanlah solidariti sekukuhnya kepada “poster boy” BN Ismail Sabri Yaakob yang merupakan Perdana Menteri pilihan UMNO sendiri.
Bersolidariti menguatkan kedudukan Perdana Menteri setidak-tidaknya mampu menyumbang kepada kemenangan dalam PRU15 yang hampir tiba, tetapi solidariti kepada Najib yang bakal ke penjara, apa tujuannya dan apa destinasi akhir yang ingin dikejar?
– ShahbudinHusin 18/08/2022.

4

9

votes
Article Rating
Kongsikan artikel ini